title: Exit

text: Ensimmäisen toimintasyksyn aikana esiintymisiä oli seitsemän. Seuraavana vuonna niitä oli 19 ja vuonna 1989 jo 37. Huhtikuussa 1989 yhtye julkaisi ensimmäisen pitkäsoittolevynsä EXIT. Samana vuonna EXIT esiintyi De Bronissa, Hollannissa.


title: Exit

text: Yhtye teki ensimmäiset esiintymismatkat Ruotsiin ja Viroon vuonna 1990. Saksa ja Ranska olivat vuorossa vuonna 1991.


title: Exit

text: Vuonna 1990 esiintymisiä on 57, seuraavana vuonna 62 ja 1992 puolestaan 45.


title: Ellipsi (kielitiede)

text: Ellipsi ( "elleipsis" 'puuttuminen, pois jättäminen') on sanojen tai lausekkeiden toistamattomuuteen perustuva tekstinrakentamisen keino: peräkkäisissä lauseissa jätetään sanomatta jotakin, mikä on jo aikaisemmin mainittu.


title: Ellipsi (kielitiede)

text: Esimerkiksi:


title: Ellipsi (kielitiede)

text: Ellipsiä kutsutaan myös sananheitoksi.


title: Mika Koivuniemi

text: Mika Juhani Koivuniemi (s. 6. huhtikuuta 1967, Tampere) on suomalainen huippukeilaaja.


title: Mika Koivuniemi

text: Koivuniemen amatööriuran parhaat saavutukset ovat henkilökohtainen maailmanmestaruus, jonka hän voitti vuonna 1991 Singaporessa ja Euroopan cup -voitto vuonna 1995. Joukkuekilpailuissa hän on saavuttanut muun muassa maailmancupin ja Euroopan cupin voiton. Hänellä on kolme SM-liigakultaa vuosilta 1988–1990 sekä kolme henkilökohtaista Suomen mestaruutta vuosilta 1992, 1994 ja 1995. Hän edustaa helsinkiläistä Tornados-keilaseuraa.


title: Mika Koivuniemi

text: Koivuniemi toimi sähköasentajana Kirkkonummen Sähkötyö oy:ssä 1986–1990 ja keilaajana 1996–1999. Virallisesti hän keilasi ammattilaisena 1999-2015. Urallaan hän ansaitsi virallisia palkintorahoja 1,88 M$. Koivuniemi on voittanut PBA-kiertueella (Professional Bowlers Association) yhteensä 15 turnausta joista kolme on Major-turnauksia: ABC Mastersin vuonna 2000, US Openin vuonna 2001 ja Tournament of Championsin vuonna 2011, lisäksi hänellä on viisi PBA Regional tason turnaus voittoa. Hänet valittiin PBA-kiertueen vuoden pelaajaksi vuonna 2004 ja 2011. Hän on ainoa Yhdysvaltain ulkopuolinen keilaaja, joka on voittanut US Openin ja ABC Masters -turnauksen. Hän on onnistunut voittamaan keilaturnauksen peräti 21 eri maassa. Televisiofinaaleissa hän on esiintynyt 17 eri maassa. Hän on ensimmäinen eurooppalainen, joka on voittanut Japan Cup -turnauksen 2007, johon parhaat PBA -ammattilaisetkin osallistuivat.


title: Mika Koivuniemi

text: Koivuniemen uran merkittävin turnausvoitto tuli 22.1.2011, kun Michiganissa Yhdysvalloissa asuva tamperelainen valloitti PBA:n Tournament of Champions -kilpailun ykkössijan. Las Vegasissa järjestetty turnaus oli historian rahakkain keilakilpailu: palkintopotissa oli miljoona dollaria, josta Koivuniemi lohkaisi neljänneksen. Samalla tuli tehtyä suurin piste-ero PBA tv-showssa, kun Mika päihitti Tom Daughertyn luvuin 299-100. Myös US open 2011 oli rahakas voitto, ykköspalkinnon ollessa 100 000 dollaria. Saman voittosumman hän on kuitannut myös amatööri aikoinaan voittamalla 1997 Super Hoinke Bowling Classic turnauksen Cincinnatissa. Kansainvälinen saavutus oli myös 300:n pisteen sarja, Santa Claus Open:issa Singaporessa 1994, josta hän sai erikoispalkintona olleen 100.000 dollarin arvoiset palkinnot.


title: Mika Koivuniemi

text: Koivuniemi on nähty säännöllisesti myös European Bowling Tour -turnaus sarjan kilpailuissa. Hän on voittanut esimerkiksi EBT-kiertueeseen kuuluvan, Helsingissä vuosittain pelattavan Ballmaster Openin neljä kertaa vuosina 1998, 2010, 2011 ja 2014.


title: Mika Koivuniemi

text: Vuonna 2009 Kansainvälinen keilailuliitto päästi sääntömuutoksella PBA:n ammattilaisjyrät mukaan lajin MM-kisoihin. Koivuniemi oli itseoikeutetusti mukana Suomen joukkueessa, mutta esiintyi vaisusti ja päätti kesän 2010 kilpailujen jälkeen jättää paikkansa nuoremmille. Huolimatta henkilökohtaisten mitalitavoitteidensa kariutumisesta hän oli tärkeä lenkki Suomen joukkuehopeaa ottaneessa kokoonpanossa. Suomi hävisi loppuottelun viimeisessä ruudussa ja joutui taipumaan Yhdysvaltojen unelmajoukkueelle.


title: Mika Koivuniemi

text: Koivuniemi on onnistunut täydellisen 300 pisteen sarjan heittämisessä useammin kuin kukaan muu suomalainen. Hän on onnistunut keilaajan unelmasarjassa peräti 21 eri maassa. Suomessa hän on merkkauttanut noin 70 kolmesatasta, ja PBA:n haastaviksi suunnitelluissa rataolosuhteissakin hän on juhlinut 29 kertaa. Hän kuuluu erittäin harvinaiseen keilaajien joukkoon, jotka ovat onnistuneet heittämään 300 pistettä (12 peräkkäiskaatoa yhteen sarjaan) televisiolähetyksessä vuonna 2003. PBA palkitsi hänet 20 000 dollarin palkinnolla saavutuksestaan. 2010-2011 kaudella Koivuniemi jäi tv-finaalissa yhden pisteen päähän uransa toisesta 300 sarjasta televisiossa. Las Vegasissa pelatun Tournament of Champions -semifinaalissa hän voitti vastustajansa historiallisen suurella erolla 299-100. Viimeisellä heitolla jäänyt keila numero 10 vei mahdollisuuden päästä historiankirjoihin ensimmäisenä keilaajana, joka onnistuu heittämään 300:n pisteen sarjan televisiossa toisen kerran.


title: Mika Koivuniemi

text: Koivuniemi on ollut vuosien ajan yleisön suosikki Weber Cupissa, joka on joukkueturnaus Englannissa. Sinne kutsutaan euroopan ja Yhdysvaltojen neljä parasta keilaajaa ottamaan mittaa toisistaan pitkän viikonlopun ajaksi televisiossa. Viimeisimmät voitot ovat vuodelta 2013 ja 2015.


title: Mika Koivuniemi

text: Ammattilaiskeilailu PBA laajeni Amerikan sisäisestä kiertueesta maailman laajuiseksi vuonna 2011 ja samalla keilattiin ensimmäistä kertaa koko vuoden kestävä karsinta World Bowling Tour nimellä. Koivuniemi voitti ensimmäisenä vuonna finaalissa Sean Rashin. 2012 hän oli finaalin toinen, 2013 kolmas ja 2014 taas voitto finaalissa Sean Rashista. Mika on ainoa keilaaja joka on ollut jokaisena vuonna kolmen parhaan joukossa televisio finaalissa.


title: Mika Koivuniemi

text: Koivuniemi ilmoitti lopettavansa aktiivi ammattilaisuran Saksassa Münchenissä pelattuun turnaukseen. Hän jatkaa elämää keilailun parissa ja aloittaa 2015 elokuussa Arabiemiraattien maajoukkueen kokopäiväisenä päävalmentajana.


title: Mika Koivuniemi

text: Vuoden 1981 Suomen minigolf-mestari.


title: Mika Koivuniemi

text: Mika Koivuniemi on laulaja Paula Koivuniemen sisarenpoika.


title: Norberto Fontana

text: Norberto Fontana, (s. 20. tammikuuta 1975 Arrecifes, Argentiina) on argentiinalainen kilpa-autoilija ja entinen Formula 1 -kuljettaja.


title: Norberto Fontana

text: Fontana ajoi neljä F-ykkösten GP:tä Sauber-tallissa 1997, ja sijoittui kahdesti yhdeksänneksi (Britannian ja Saksan GP:ssä) ja kerran 14:nneksi. Yksi kisa päättyi keskeytykseen. Fontana ei saavuttanut MM-pisteitä.


title: Norberto Fontana

text: Norberto Fontana aloitti kilpa-autoiluharrastuksen kahdeksanvuotiaana. Vuonna 1989 hän sijoittui toiseksi ja seuraavana vuonna neljänneksi Buenos Airesin karting-sarjassa. Vuonna 1991 hän voitti sarjan, siirtyi Argentiinan Formula Renault -luokkaan 1992 ja Sveitsin Formula Ford -sarjaan 1993. Renaulteissa ei tullut menestystä, mutta Sveitsissä Fontana voitti 1600-sarjan ja sijoittui Euroopan Formula Ford 1800-sarjassa kakkoseksi.


title: Norberto Fontana

text: Seuraava etappi oli Saksan Formula 3 -sarja, jossa Fontana kolmella osakilpailuvoitollaan otti kuudennen sijan kaudella 1994. Seuraava vuosi toi 10 osakilpailuvoittoa ja sarjan mestaruuden ennen Ralf Schumacheria, Jarno Trullia ja Alexander Wurzia. Vuonna 1996 Fontana sijoittui Formula Nippon -sarjassa kuudenneksi ja vuonna 1997 kolmanneksi.


title: Norberto Fontana

text: Nämä saavutukset avasivat Fontanalle mahdollisuuden F1-uraan, joka kuitenkin jäi lyhyeksi. Hän ajoi neljä GP:tä Sauberilla tuuraten tallin vakinaista kuljettajaa Gianni Morbidellia, joka toipui törmäyksessä saamistaan vammoista. Sauber-pestin jälkeen Fontana testasi Minardi-autoa kaudella 1999.


title: Norberto Fontana

text: Monien muiden entisten F1-kuljettajien tavoin Fontana osallistui Yhdysvaltain Cart-sarjaan vuonna 2000, mutta ilman menestystä. Vuonna 2002 hän voitti Argentiinassa ajetun vakioautosarjan, sijoittui samassa luokassa kolmanneksi 2003 ja viidenneksi 2004.


title: Esteban Tuero

text: Esteban Tuero, (s. 22. toukokuuta 1978 Buenos Aires, Argentiina) on argentiinalainen kilpa-autoilija.


title: Esteban Tuero

text: Uransa alussa Tuero ajoi monta vuotta kartingia ennen kuin siirtyi pieniin formulaluokkiin 1990-luvun alkupuolella. 1990-luvun puolivälissä Tuero siirtyi Eurooppaan kilpailemaan: vuosina 1995–1996 hän ajoi Italian Formula 3 -sarjassa ja saavutti ensimmäisellä kaudellaan yhden palkintosijan. Hän ajoi kerran myös ensimmäisenä ruutulipulle, mutta sääntöjenvastaisen polttoaineen myötä voitto mitätöitiin. 1996 hän ajoi myös kansainvälisessä Formula 3000 -luokassa. Tuero kilpaili vuonna 1997 japanilaisessa Formula Nippon -sarjassa, joka oli käytännössä Japanin kansallinen F3000-luokka.


title: Esteban Tuero

text: Kaudeksi 1998 Tuero siirtyi Formula 1 -sarjaan ajamaan häntäpään tallia, Minardia. Tallikaverinaan hänellä oli japanilainen Shinji Nakano. Tuerolla oli aluksi vaikeuksia saada ajamiseen tarvittava superlisenssi, mutta lopulta FIA myönsi sen hänelle. Tuero oli kauden alkaessa vasta 19-vuotias, ja hänestä tuli kolmanneksi nuorin F1-kuljettaja ikinä, Mike Thackwellin ja Ricardo Rodríguezin jälkeen. Tuero sijoittui parhaimmillaan kahdeksanneksi, San Marinon GP:ssä, mutta siitä ei tuon aikaisen pistelaskujärjestelmän mukaan saanut MM-pisteitä. Tueron paras aika-ajosijoitus 17:s. Tuero loukkasi niskansa Japanin GP:ssä törmäyksessä Toranosuke Takagin Tyrrell-auton kanssa. Tuerolla oli sopimus Minardin kanssa vielä kaudeksi 2000 asti, mutta hän lopetti sopimuksen ja mainitsi syyksi "peruuttamattomat henkilökohtaiset asiat".


title: Esteban Tuero

text: Lyhyen F1-uran jälkeen Tuero siirtyi kotimaahansa Argentiinan ajamaan vakioautoja TC 2000 -sarjaan. Sarjassa hän ajoi vuodet 1999–2007. Hän saavutti kaksi voittoa. Kaudella 2008 Tuero ajoi FIA GT Championship -urheiluautosarjassa Escuderia ACA Argentina -tallissa. Tämän jälkeen hän on ajanut kotimaansa Turismo Nacional Argentina Clase 3 luokassa sijoittuen kahdesti toiseksi ja voittaen mestaruuden vuonna 2008.


title: Najd

text: Najd tai Nejd () on Arabian niemimaan historiallinen alue Saudi-Arabian keskiosassa. Najd on pääosin kivistä aavikkotasankoa, joka viettää itäänpäin länsiosan Hijazvuorilta. Se rajoittuu hiekka-aavikkoon kolmessa ilmansuunnassa: pohjoisessa Nafudiin, idässä pitkään Dahnan käytävään (Al-Dahnāʾ), ja etelässä suureen Rub al Khaliin. Korkeus merenpinnasta vaihtelee 762 ja 1 525 metrin välillä.


title: Najd

text: Itäosassa Jabal Tuwayqin (vuoren) lähistöllä ja Al-ʿAramah tasangolla on keidasasutuksia, muualla alue on harvakseen asuttua. Keidasalueista mainittakoon Al-Kharj, Al-Maḥmal, Al-Sudayr, Al-Washm, Al-ʿĀriḍ, Al-Qaṣīm ja Jabal Shammar.


title: Najd

text: Kuiva alue oli jakautunut poliittisesti kilpailevien heimojen kesken 1700-luvun puoliväliin saakka, jolloin siitä tuli wahhabiitien kannattajien keskus. Oppineen Muḥammad ibn ʿAbd al-Wahhābin ja Āl Saʿūdin suvun johdolla Najd yhdistettiin ja Mekka liitettiin alueeseen vuonna 1803. Ottomaanit vastustivat tätä laajenemispolitiikkaa, ja valtasivat maakuntakeskus Al-Dirʿiyyan. Saudin suku sai alueen nopeasti takaisin hallintaansa. Vuonna 1824 Najdin pääkaupungiksi tuli Riad, minkä jälkeen dynastia on hallinnut aluetta lukuun ottamatta lyhyttä jaksoa 1900-luvun taitteessa, jolloin Rashīd-dynastia piti valtaa. Abdul Aziz ibn Abdul Rahman ibn Saudin johdolla wahhabiitit ottivat alueen uudelleen haltuunsa. Vuonna 1921 alueelle perustettiin Nejdin sulttaanikunta. Vuonna 1932 Ibn Saud julisti Saudi-Arabian perustetuksi, jolloin Najdin keskuksesta Riadista tuli koko kuningaskunnan pääkaupunki.


title: Jane Leeves

text: Jane Leeves (s. 18. huhtikuuta 1961 Ilfordissa, Englannissa) on englantilainen televisio- ja elokuvanäyttelijä. Parhaiten hänet tunnetaan roolistaan Daphne Moonina televisiosarjassa "Frasier".


title: Jane Leeves

text: Leeves työskenteli mallina ennen näyttelijänuralle ryhtymistään. Hän esiintyi "" -elokuvassa sekä Benny Hillin show'ssa. Vuosina 1986–1988 hän esiintyi television komediasarjassa "Throb".


title: Jane Leeves

text: Lopullisen läpimurtonsa näyttelijänä Leeves teki Yhdysvalloissa, missä hän esiintyi "Murphy Brown" -komediasarjassa ja "Seinfeldissä". Frasierissa hän aloitti vuonna 1993. Sarjan myötä hänestä tuli Hollywoodin parhaiten palkattu brittinäyttelijä. Hän sai myös roolistaan Emmy-ehdokkuuden.


title: Ricardo Zunino

text: Ricardo Zunino (s. 13. huhtikuuta 1949 Buenos Aires, Argentiina) on argentiinalainen entinen kilpa-autoilija ja Formula 1 -kuljettaja.


title: Ricardo Zunino

text: Formula ykkösissä Zunino ajoi yhteensä 10 GP:tä Brabham- ja Tyrrell -talleissa vuosina 1979–1981. Parhaimmillaan hän sijoittui kaksi kertaa seitsemänneksi ja kerran kahdeksanneksi. Näistä sijoituksista ei tuonaikaisen pistelaskujärjestelmän mukaan saanut MM-pisteitä.


title: Ricardo Zunino

text: Zunino aloitti kilpa-autoilun kotimaansa Argentiinan urheiluautoluokissa 25-vuotiaana. Hän voitti kansallisen mestaruuden ja siirtyi Euroopan Formula 2 -sarjaan 1977. Zunino pääsi 1979 testaamaan Brabhamin F1-autoa ja sai kilpakuljettajan paikan, kun Niki Lauda Montrealin GP:n jälkeen yllättäen päätti lähteä tallista. Zuninon näytöt kahdessa seuraavassa kisassa olivat niin lupaavat, että Brabham päätti palkata hänet kaudeksi 1980. Jo ennen kauden puoliväliä hän joutui kuitenkin antamaan tilaa Hector Rebaquelle.


title: Ricardo Zunino

text: Vuonna 1981 Ken Tyrrell etsi talliinsa toista kuljettajaa Eddie Cheeverin pariksi ja päätti kokeilla Zuninoa. Tämän otteet eivät kuitenkaan vakuuttaneet, ja Tyrrell palkkasi Michele Alboreton. Zunino kokeili vielä onneaan Ensign-tallissa, jonka autot kuitenkin olivat täysin kilpailukyvyttömiä.


title: Ricardo Zunino

text: Ricardo Zunino palasi kotimaahansa ja ryhtyi liikemieheksi. Hän on menestynyt hotellinsa johtajana huomattavasti paremmin kuin formulakuskina.


title: Ricardo Zunino

text: GrandPrix.com / Zunino


title: Kwanzaa

text: Kwanzaa on Yhdysvaltain afrikkalaistaustaisen väestön afrikkalaista perintöä juhlistava viikon mittainen juhla, jota vietetään 26. joulukuuta ja 1. tammikuuta välisenä aikana. Kwanzaan perusti Maulanga Karenga ja sitä juhlittiin ensi kertaa vuonna 1966.


title: Kwanzaa

text: Kwanzaan perusti vuonna 1966 poliittinen aktivisti Ron ”Maulanga” Karenga, mustan kulttuurijärjestön United Slavesin perustaja. Karenga loi kwanzaan yhdistääkseen afroamerikkalaiset yhteisönä. Hän yhdisteli kwanzaahan ašantien, zulujen ja muiden afrikkalaiskansojen perinteisiä satojuhlia. Juhlan nimi on peräisin suahilinkielisestä lauseesta "matunda ya kwanza", joka tarkoittaa ensimmäisiä hedelmiä. ”Kwanza”-sanaan lisättiin yksi a-kirjain, jotta siitä saataisiin seitsemän kirjaimen mittainen, koska noihin aikoihin United Slaves -järjestössä oli seitsemän lasta, joista jokainen halusi esittää yhtä kirjaimista.


title: Kwanzaa

text: Karengan mukaan kwanzaan ei ole tarkoitus olla vaihtoehto ihmisten uskonnoille tai uskonnollisille juhlille kuten joululle, vaan se on yhteinen afrikkalainen kulttuurinen joskin myös hengellinen juhla. Karengan mukaan joulussa on paitsi uskonnollinen puolensa, myös eurooppalainen ja kaupallistunut kulttuurinen puolensa, jolle kwanzaa on vaihtoehto.


title: Kwanzaa

text: Kwanzaata voidaan viettää eri tavoin, mutta tyypillistä sille on laulaminen ja tanssiminen, afrikkalaiset rummut, tarinoiden kertominen, runojen lukeminen ja iso perinteinen ateria. Joulukuun 31. päivänä pidettävä juhla-ateria on nimeltään "karamu". Kwanzaan jokaisena seitsemänä iltana perhe kokoontuu yhteen ja lapsi sytyttää yhden kynttilän "kinara"-kynttilänjalassa. Sen jälkeen keskustellaan yhdestä seitsemästä periaatteesta (swah. "Nguzo Saba"), jotka ovat Karengan kokoamia afrikkalaisen kulttuurin arvoja ja vahvistavat afroamerikkalaisten yhteisöllisyyttä. Joka päivälle on oma periaatteensa, jotka ovat:


title: Kwanzaa

text: Kwanzaan kuuluu myös seitsemän symbolia:


title: Kwanzaa

text: Kwanzaasta kirjoittaneen professori Keith Mayesin mukaan kwanzaa vietti Yhdysvalloissa vuonna 2009 puolesta miljoonasta kahteen miljoonaan ihmistä, eli 2–5 prosenttia maan mustasta väestöstä. Juhlan suosio oli suurimmillaan 1960- ja 1970-luvuilla, jolloin Black Power -liike oli voimissaan. Juhlan merkitys ja aitous jakaa mielipiteitä afroamerikkalaisissa. Koko maailmassa kwanzaan viettäjiä on arvioitu olevan 30 miljoonaa. Myös jotkin valkoiset instituutit viettävät kwanzaa nykyisin hyväntahdon osoituksena sekä merkkinä monikulttuurisuudestaan ja moniarvoisuudestaan.


title: Blended-viski

text: Blended-viskiksi kutsutaan viskiä, joka on useamman eri tislaamon viskien sekoite. Blended-viskiin voidaan käyttää sekä mallasviskiä että jyväviskiä. Lisäksi voidaan käyttää myös maissiviskiä.


title: Blended-viski

text: Blended-viskeistä yritetään sekoittaa mahdollisimman tasapainoisen makuisia. Ne ovatkin yleensä yksinkertaisempia kuin moniulotteiset mallasviskit, tosin usein myös halvempia. Blended-viskejä tehdään ympäri maailmaa, ja ne kattavatkin yli 90 % koko maailman viskintuotannosta. Tunnetuimmat tulevat kuitenkin Skotlannista.


title: Blended-viski

text: Tunnettuja sekoiteviskejä ovat mm. Cutty Sark, Johnnie Walker, Ballantines, Chivas Regal, Famous Grouse, Hankey & Bannister Skotlannista sekä Jameson, Paddy ja John Powers Irlannista.


title: Installaatio

text: Installaatio tai installaatiotaide (verbi "installoida" = asentaa) on erityisesti johonkin tilaan tai paikkaan tehtyä taidetta, joka käyttää tilan ominaisuuksia hyväkseen. Installaatiot rakennetaan useimmiten sisätiloihin. Ne ovat tavallisesti väliaikaisia taideteoksia, mutta myös pysyviksi tarkoitettuja installaatioteoksia on olemassa. Riippuen installaation kiinnitysalustasta tai sijaintipaikasta puhutaan lattia-, seinä-, avaruus- tai kattoinstallaatioista.


title: Installaatio

text: Installoiminen voi tarkoittaa esineiden tai laitteiden asentamista tai asettamista paikoilleen, esimerkiksi teoksen installoimista kattoon tai sähkölaitteiden installoimista johonkin.


title: Installaatio

text: Installaatio koostuu erilaisista esineistä, materiaaleista ja muusta aineistosta. Installaatiot vetoavat usein moneen aistiin, sisältäen esineitä, kuvia, ääntä, materiaaleja, tuoksuja ja liikkuvia esineitä, kuten robotteja. Installaatio voi koostua myös esimerkiksi televisiomonitoreista, yhdestä tai useammasta projisoinnista, jolloin puhutaan videoinstallaatiosta.


title: Installaatio

text: Asetelmamaalausta, jossa esineiden asettelu, niiden väliset tilasuhteet ja se, mitä esineet itsessään kertovat, voi pitää eräänlaisena installaation esimuotona.


title: Installaatio

text: Yleisön kaikkien aistien huomioimista kehitti Richard Wagner vuonna 1849, kun hän keksi "Gesamtkunstwerk"in eli kokonaistaideteoksen idean näyttämölle suunnitellussa oopperateoksessaan, joka oli Antiikin kreikkalaisen teatterin innoittama. Se sisälsi kaikki pääasialliset taiteen muodot: maalaustaiteen, kirjallisuuden ja musiikin. Muodostamalla oopperateoksia, jotka ottivat haltuun yleisön aisteja Wagner huomioi myös arkkitehtuurin ja ilmapiirin.


title: Installaatio

text: Installaatiotaiteen synty 1970- ja 1980-luvuilla liittyy kuvanveiston "tilaspesifiin" vaiheeseen ja valmisesineiden (eli "readymade"n) käytön yleistymiseen. Fenomenologisen kuvanveiston piirissä työskentelevät taiteilijat alkoivat kiinnostua yhä enemmän siitä tilasta, johon taideteos suunniteltiin ja teoksia alettiin suunnitella - ei vain taiteilijan omaksi signeeraukseksi - vaan jotain paikkaa ja tilaa varten ja sen ehdoilla tehdyiksi kokonaisuuksiksi. Valmiita esineitä alettiin käyttää 1960 -luvulta alkaen yhä useammin taideteosten osina, mutta Suomessa vasta Ars 83 -näyttely vuonna 1983 toi installaatiot laajan yleisön tietoisuuteen. Vielä silloinkin uuden taiteen vastustajat arvostelivat installaatioita, siirtymistä "kestävän käyttötaiteen leivästä hetkellisen näyttelytaiteen sirkushuveihin, näihin kertakäyttöteoksiin, joita ei näyttelyn jälkeen enää ole".


title: Installaatio

text: Neuvostoliiton johtava toisinajattelijataiteilija Ilya Kabakov hahmotteli "totaalisen installaation" ideaa, jossa henkilö on samanaikaisesti sekä "uhri" että katsoja, joka toisaalta käy läpi ja arvioi installaation ja toisaalta seuraa niitä assosiaatioita ja muistoja, joita se hänessä herättää. Hänet saa valtaansa totaalisen illuusion intensiivinen ilmapiiri.


title: Installaatio

text: Lähes kaikille installaatioteoksille on yhteistä se, että taide ottaa huomioon sekä kokemuksen kokonaisuutena että sen esittämät ongelmat, välinpitämättömän kritiikin ja sympaattisen läsnäolon. Kabakovin mukaan ainoa, mistä katsoja voi olla varma hänen kokiessaan taideteosta, ovat hänen omat ajatuksensa ja ennakkokäsityksenä, sekä ajan ja tilan perussäännöt. Kaiken muun voi taiteilija muokata käsillään.


title: Installaatio

text: Installaatio on enemmänkin taiteen tekemisen keino kuin taidesuuntaus tai genre. Se on väline enemmän kuin päämäärä. Se on niin vakiintunut osa länsimaista nykytaidetta, että on vaikeaa, joskus mahdotonta ja ehkä tarpeetontakin, erottaa installaatiota maalauksesta, kollaasista, assemblaasista, arkkitehtuurista, veistoksesta, tilateoksesta, ympäristötaiteesta, performanssista, teatterista tai mediataiteesta.


title: Huovutus

text: Huovutus on menetelmä, jossa villakuidusta valmistetaan huopaa. Huopuminen tapahtuu yleisimmin lämpimän veden, emäksisen aineen ja mekaanisen muokkauksen avulla. Villa on ainut tekstiilikuitu, joka huopuu. Huovan ominaisuudet ovatkin vahvasti sidoksissa villan ominaisuuksiin.


title: Huovutus

text: Villakuidun erikoisominaisuus vanuminen, eli huopumiskyky, on mahdollista villakuidun rakenteen ansioista. Villakuitu on pinnaltaan suomuista, ja huovutus perustuu villakuitujen suomujen takertumiseen toisiinsa mekaanisen muokkauksen aikana. Kun villakuituja hierotaan toisiaan vasten lämpimässä vedessä, suomut ovat auki ja kuidut takertuvat toisiinsa. Kylmällä vedellä huuhdottaessa kuidun suomut sulkeutuvat ja kiinnittyvät toisten kuitujen suomuihin, jolloin muodostuu huopaa. Villakuidun vanuvuus liittyy olennaisesti villakuituvalmisteen kutistumiseen. Huovutusmenetelmät voi karkeasti jakaa kolmeen eri tekniikkaan. Lisäksi on joukko muita tekniikoita kuten vapaalankavanutus, nunohuovutus ja shiborihuovutus. Eri tekniikoita voidaan käyttää saman tuotteen eri valmistusvaiheissa.


title: Huovutus

text: Ehkä perinteisin tapa on huovuttaa suoraan karstatusta villasta joko käsin hieromalla tai esimerkiksi kuplamuovin sisällä rullaamalla. Tällöin käytetään noin 40-asteista vettä ja mäntysuopaa. Jos vesi on liian lämmintä, villa huopuu liian aikaisin.


title: Huovutus

text: Hierontatekniikassa saippualla liukastettua villaa huovutetaan kerros kerrokselta, kunnes saadaan halutun paksuinen levy ja muoto. Uusi kerros pitää kuitenkin lisätä ajoissa, jotta se tarttuisi edelliseen. Kun haluttu paksuus ja muoto on saavutettu, villa huovutetaan loppuun asti, eli kunnes villasta ei saa enää nyppäistyä isompia paloja pois. Rullaustekniikassa villa asetellaan rullausvälineelle kerroksittain kuitusuunnat ristikkäin. Villaa rullataan kostutettuna useita kertoja välillä työtä ja rullaussuuntaa käännellen, kunnes työ on riittävän tiivis.


title: Huovutus

text:
Huovutettaessa voidaan huovuttaa levyä, josta tehdään myöhemmin esineitä tai vaatteita, tai huovuttaa työ suoraan haluttuun muotoon. Jälkimmäisellä tekniikalla huovutettu työ saa heti lopullisen kokonsa.
On tärkeää huuhtoa kaikki saippua pois valmiista työstä. Huuhteluveteen voi lisätä tipan käsitiskiainetta neutraloimaan työtä, jolloin samalla poistuu ylimääräinen villan rasva ja tuoksu. Huuhtelu tehdään vuoroin kuumalla ja kylmällä vedellä.


title: Huovutus

text:
Kun neuloo tai virkkaa vaatekappaleen ja sen jälkeen huovuttaa sen pesukoneessa, saa helposti muotoonsa huopuvia asusteita, kuten lapasia ja hattuja.
Yleensä neuloen huovuttamisessa käytetään kiertämätöntä hahtuvaa eli alkulankaa. Langanvalmistajat ovat myös tuoneet markkinoille erityisesti huovuttamiseen soveltuvia lankoja, jotka ovat huomattavasti helpompia työstää kuin ohut ja helposti katkeileva hahtuva. Erityislankaa ei yleensä tarvita, sillä huovuttamiseen sopivat kaikki käsittelemättömät villalangat. Karstalangasta ja hahtuvasta tulee tasainen huopapinta, ja kampalanka muuttuu pesukäsittelyssä mielenkiintoisen epätasaiseksi.


title: Huovutus

text: Edellä mainitulla tavalla huovutettaessa täytyy ottaa huomioon se, että pesuvaiheessa tehty työ kutistuu huomattavasti. Kutistumisen määrä vaihtelee käytetyn langan mukaan, mutta esimerkiksi Novitan Huopanen kutistuu noin 40 prosenttia. Suomenlampaan villasta valmistettu hahtuva kutistuu 25–30 prosenttia. Kutistumiseen vaikuttaa neuloksen löyhyys: mitä löyhempää, sitä enemmän lanka pääsee pestessä menemään kasaan ja sitä runsaampaa on kutistuminen. Jos langan vyötteessä ei ole mainittu kutistumisen määrää, sen saa selville vain kokeilemalla.


title: Huovutus

text: Neulottaessa käytetään isoja puikkoja, jotta saatu neulos olisi löyhää. Neulos tiivistyy neuleen kutistuessa. Valmiiksi neulottu työ tai työn palaset pestään pesukoneessa. Samaan koneelliseen täytyy lisätä esimerkiksi samanvärinen pyyhe, joka hankaa huovutettavia palasia pesun aikana. Jos lanka ja sen huopuminen ovat vieraita, kannattaa kokeilla ensin 40 asteen pesussa. Työ voidaan pyöräyttää koneessa uudelleen, jos lopputulos ei miellytä. Huopuneet asusteet ja villapalaset on venytettävä aika kovakouraisestikin ja kuivattava muotoonsa. Jos ei omista tukkia tähän tarkoitukseen, rypistetty sanomalehtikin palvelee muokkauksessa. Myöhempää ompelua odottavat villapalat taas on hyvä asettaa kuivumaan tasoon.


title: Huovutus

text: Huovuttamistekniikkaa on hyödynnetty jo agraariyhteiskunnan aikoihin, esimerkiksi kotitekoisen sarkakankaan valmistuksessa. Sarkakankaan valmistukseen sisältyi useita työvaiheita ja se alkoi talon lampaiden keritsemisestä. Villalevyt kuivattiin uuninpankolla ja kuivuttuaan ne aukaistiin ja puhdistettiin karstaamalla. Karstahahtuvasta tehtiin käsin karstalankaa, joka kehrättiin ohueksi villalangaksi rukilla. Villalankaa käytettiin kuteena kangaspuissa kutoessa. Loimena oli puuvilla tai pellava ja kankaan sidoksena esimerkiksi palttina. Kudottu kangas jatkokäsiteltiin huovuttamalla veden ja kotitekoisen saippuan sekä ns. huopapuiden avulla (huopapuut muistuttavat toiminnaltaan mankelia). Huovuttamista jatkettiin kunnes haluttu kankaan paksuus (vahvuus) saavutettiin.


title: Huovutus

text: Valmis huovutettu sarkakangas oli hyvin kulutusta ja erilaisia sääolosuhteita kestävää kangasta, josta maatalousyhteiskunnassa valmistettiin useasti miesten työvaatteita, kuten pussihousuja ja takkeja. Huovuttamiseen käytetty saippua valmistettiin myös kotona. Saippuan valmistukseen käytettiin yleensä sian suolia, vettä ja lipeää. Saippuaa valmistettiin silloin kun talossa teurastettiin sika. Suolet halkaistiin, pestiin hyvin esimerkiksi järvessä ja liotettiin kunnes ne olivat täysin puhtaita ja hajuttomia. Pestyt suolet keitettiin (sulatettiin) paksuksi puuroksi saunanpadassa veden ja lipeän kanssa ja tähän kului aikaa. Valmis saippuapuuro kaadettiin korkeareunaiselle pellille ja kuivattiin kovaksi saippuaksi saunan lauteilla. Levy oli kuitenkin hyvä paloitella ennen sen kovaksi kuivumista. (Tämä on perinnetietoa 1940–1950-luvulta Puumalan seudulta, ja kertojana on ollut erään talollisen tytär.)


title: Huovutus

text: Neulahuovutus on kolmas keino huovuttaa. Se on tekniikoista ehkä kaikkein työläin, joten sillä tehdään yleensä vain pieniä koristeita muulla tavalla huovutettuihin töihin tai esimerkiksi itse tehtyihin kortteihin. Huovutusneulassa on pieniä väkäsiä, jotka tarrautuvat villaan ja tiivistävät sitä, kun sen läpi pistellään. Näin villa saadaan huopumaan pikkuhiljaa joka pistolla.


title: Huovutus

text: Jos halutaan huovuttaa suurempia pintoja, voidaan avuksi ottaa sarjaneula. Sarjaneuloja myydään käsityötarvikeliikkeissä ja tavarataloissa, mutta sellaisen voi tehdä myös itse esimerkiksi viinipullon korkista ja kahdesta tai kolmesta huovutusneulasta. Korkkiin painetaan neuloille sopivat reiät esimerkiksi pienellä ruuvimeisselillä. Neulat työnnetään koloihin ja ne kiinnitetään hyvin kovettuvalla liimalla.


title: Huovutus

text: Huovutusneulalla on kätevää viimeistellä esimerkiksi erilaisista langoista neulottuja huovutuksia. Kaikki langat huopuvat eri lailla, joten neulalla saa esimerkiksi huonosti huopuneen koristeen huovutettua muuta työtä vastaavaksi. Huovutusneulaa käytetään vain kuivaan villaan.


title: Huovutus

text: Vapaalankavanutus on tekniikka, jossa vanuvaa villalankaa työstetään verkkomaiseksi tai pitsimäiseksi villakudokseksi tai jopa huopamaiseksi villakankaaksi. Hyvin vanuva lanka ei tarvitse apuaineita, vapaalankavanutuksen tekemiseen riittävät lanka, vesi ja suojakangas. Lankojen asettelutaopa, värit, lankanipun vahvuus, kerrosmäärä ja vanutuksen kesto vaikuttavat syntyvän työn ulkonäköön.


title: Huovutus

text:
Vapaalankavanutuksessa irtonainen lanka, lankanippu tai langanpätkät asetellaan suojakankaalle kuten valoverholle tai lakanalle. Suojakangas lankoineen kääritään rullalle ja sidotaan huolellisesti. Tiukalle käärityn suojakankaan voi myös pujottaa sukkahousun sisälle ja solmia sukkahousun pään kiinni. Pienimmät vapaalankatyöt vanutetaan kokonaan käsin, isommissa pesukoneen annetaan hoitaa vanuttaminen. Alkuvanutuksen jälkeen vanutusta voi jatkaa käsin tai pesukoneella ilman suojakangasta.
Vapaalankavanutuksessa voi käyttää mitä tahansa villalankaa, mutta eniten huopuvat löyhäkierteiset villalangat. Superwash-käsiteltyjä eli konepesun kestäviä villalankoja voi käyttää vain pieniä määriä efekteinä huopuvan villalangan kanssa. Hahtuvalanka huopuu hyvin, mutta on yksittäisenä säikeenä altis katkeamaan. Esimerkiksi hahtuvalangasta pitsimäiseksi huovutettu kaulahuivi ei saa olla kovin harva, jottei se tartu kiinni ja vioitu.
Mongolian paimentolaisten asumukset eli jurtat katetaan raskaalla huovalla, jonka huovutuksessa käytetään vetojuhtana hevosta. Uusi huopa kääritään rullalle vanhan ”äitihuovan” kanssa, ja rullaa pyöritetään maassa hevosen vetämänä. Tekniikkaan on Mongoliassa perehtynyt 1990-luvun alussa Varsinais-Suomen läänintaiteilijana toiminut Tuula Nikulainen.


title: Puistolan Urheilijat

text: Puistolan Urheilijat eli PuiU on vuonna 1929 perustettu pohjoishelsinkiläinen urheiluseura, jolla on omat jaostonsa jalkapallossa, sulkapallossa, kunto- ja terveysliikunnassa ja tenniksessä.


title: Puistolan Urheilijat

text: Seuran tarkoitus perustamisesta lähtien on ollut tarjota liikuntaa alueen asukkaille ikään tai kuntotasoon katsomatta.


title: Puistolan Urheilijat

text: Seura tarjoaa sulkapallovalmennusta kaiken ikäisille. PuiU-Sulkiksen päätoimipaikkana on Puistolan tennis- ja sulkapallohalli.


title: Puistolan Urheilijat

text: Vuoden 2006 tammikuun lisenssipelaajalistauksen mukaan PuiU:lla on yli 700 jalkapalloilijaa. Nuoren Suomen Sinettiseura Seurassa on lähes saman verran tyttöjä kuin poikia.


title: Puistolan Urheilijat

text: PuiU:n miesten edustusjoukkue pelaa kaudella 2015 Suomen Palloliiton Uudenmaan piirin Kolmosta. Miesten joukkue putosi kolmoseen yhden kauden visiitin jälkeen Kakkosesta kauden 2007 päätteeksi. Naisten edustusjoukkue pelaa kaudella 2015 kolmosdivarissa. Naisten edustusjoukkue pelasi 2000-luvun lopulla Naisten Liigaa noustuaan sinne 2006. PuiU:lla on myös kaksi muuta miesten joukkuetta, PuiU/86 pelaa Helsingin piirin vitosta noustuaan sinne kauden 2014 päätteeksi ja PuiU/2 pelaa kaudella 2015 kutosta.


title: Puistolan Urheilijat

text: Tunnetuin PuiU:n kasvatti on alle 21-vuotiaiden maajoukkueessakin pelannut, Petri Oravainen, joka on tehnyt paluun PuiU:n riveihin. Tunnetuin naisjalkapalloilija on juniorivuotensa (yli 10 vuotta) PuiU:ssa pelannut naisten maajoukkuepelaaja Minna Mustonen. Myös tyttöjen maajoukkueissa on esiintynyt useita PuiU:ssa harrastamisen aloittaneita.


title: Puistolan Urheilijat

text: Puistolan Urheilijoiden kotikenttä sijaitsee Puistolan Liikuntapuistossa. Alueella on niin nurmi- kuin tekonurmikenttäkin.


title: Puistolan Urheilijat

text: Puistolan Urheilijat ry järjestää ympäri vuoden kuntoliikuntaa kaiken ikäisille.


title: Puistolan Urheilijat

text: Tennisjaoston tehtävänä on luoda seuran ja erikoisesti jaoston jäsenille mahdollisuus tenniksen valmennukseen, harjoitteluun, harraste- ja kilpapelaamiseen sekä mukavaan yhdessäoloon yhteisen harrastuksen parissa. Jaosto toimii yhteistyössä Puistolan Tennis- ja palloiluhalli Oy:n kanssa.


title: Aleksandr Rumjantsev

text: Aleksandr Jurjevitš Rumjantsev () (s. 26. heinäkuuta 1945 Kuška, Turkmenistan) on venäläinen fyysikko ja diplomaatti, entinen Venäjän Suomen-suurlähettiläs.


title: Aleksandr Rumjantsev

text: Rumjantsevin erikoisala on kokeellinen kiinteän olomuodon fysiikka. Hän valmistui vuonna 1969 ja työskenteli pitkään Kurtšatovin atomienergiainstituutissa, jonka johtajaksi hän eteni 1994. Hänestä tuli Venäjän tiedeakatemian kirjeenvaihtajajäsen vuonna 1997 ja akateemikko eli täysjäsen 2000. Vuosina 2001–2004 Rumjantsev oli Venäjän atomienergiaministeri ja sen jälkeen ministeriön tehtäviä jatkaneen Rosatomin johtaja 2004–2005.


title: Aleksandr Rumjantsev

text: Venäjän täysvaltainen Suomen suurlähettiläs Rumjantsev oli 2006–2017. Nykyisin hän on diplomaattikunnan vanhin.


title: Kai Hietarinta

text: Kai Harri Hietarinta (s. 25. marraskuuta 1932 Helsinki) on suomalainen jääkiekkovaikuttaja ja entinen Neste Oy:n varatoimitusjohtaja.


title: Kai Hietarinta

text: Hietarinta valmistui ylioppilaaksi 1950, diplomiekonomiksi 1958 Rutsalaisesta Kauppakorkeakoulusta ja diplomi-insinööriksi 1959 Teknillisestä Korkeakoulusta. Hän toimi Neste Oy:n eri tehtävissä vuodesta 1960 alkaen. Lisäksi hän on ollut hallituksen ja hallintoneuvoston jäsenenä useissa yrityksissä.


title: Kai Hietarinta

text: Hietarinta on toiminut pitkään jääkiekon edustustehtävässä Suomessa ja maailmalla. Hän oli Suomen Jääkiekkoliiton puheenjohtaja vuodet 1984–1997. Suomen Jääkiekkosäätiön jäsen hän on ollut vuodesta 1995 ja puheenjohtaja vuodesta 1997 lähtien. Lisäksi hän oli vuosina 1984–1993 Suomen Olympiakomitean hallituksessa. Kansainvälisen Jääkiekkoliiton hallituksen jäsen Hietarinta oli vuodet 1990–1998. Hän on toiminut myös liiton rahastonhoitajana.


title: Kai Hietarinta

text: Vuonna 1993 Kai Hietarinta sai pääkonsulin arvonimen. Vuonna 1998 Hietarinta valittiin johtajana Suomen Jääkiekkoleijonaksi 117.


title: Moninon ilmailumuseo

text: Venäjän federaation ilmavoimien keskusmuseo sijaitsee Moninossa, minkä vuoksi se tunnetaan myös nimellä Moninon ilmailumuseo. Sen kokoelmat sisältävät neuvostoliittolaisia ja venäläisiä sotilaslentokoneita.


title: Moninon ilmailumuseo

text: Museo sijaitsee 40 km:n päässä Moskovasta entisellä Moninon lentokentällä, joka oli toiminnassa vuosina 1932-1956. Museo perustettiin vuonna 1958 ja avattiin vuonna 1960. Pitkään näyttely ei ollut julkinen ainakaan ulkomaalaisille. Siellä oli esillä mm. eri suunnittelutoimistojen (OKB) salaisia prototyyppejä. Vuonna 2001 se tuli täysin julkiseksi. Venäjän lentokoneteollisuus tukee museon toimintaa.


title: Moninon ilmailumuseo

text: Museossa on esillä venäläisen ilmailun kehityskaari. Kokoelmissa on noin 150 lentokonetta ja helikopteria.


title: Moninon ilmailumuseo

text: Museon välittömässä läheisyydessä on Venäjän Ilmavoimien sotilasakatemia J. A. Gagarin.


title: Moninon ilmailumuseo

text: Ulkomaalaisilta vierailijoilta vaaditaan etukäteen ilmoittautuminen (passitiedot).


title: Mona-Lisa Pursiainen

text: Eivor Mona-Lisa Pursiainen (o.s. Strandvall, 21. kesäkuuta 1951 Kruunupyy – 7. elokuuta 2000) oli suomalainen pikajuoksija, joka hallitsi yhdessä Riitta Salinin ja Pirjo Häggmanin kanssa pikajuoksumatkoja Suomessa 1960-luvun puolivälistä 1970-luvun jälkipuoliskolle.


title: Mona-Lisa Pursiainen

text: Pursiaisen uran huippuvuosi oli 1973, jolloin hän voitti Moskovan Universiadeissa mestaruuden 100 metrin ja 200 metrin juoksuissa. Hänen 200 metrin voittotuloksensa 22,39 sekuntia on edelleen voimassa oleva Suomen ennätys. Rooman EM-kisoissa 1974 Pursiainen voitti hopeaa 4 × 400 metrin viestissä ja pronssia 200 metrin juoksussa (aika 23,17). Sadalla metrillä hän oli kuudes ajalla 11,42. Hän osallistui myös Ateenan EM-kisoihin 1969, Helsingin EM-kisoihin 1971 ja Münchenin olympialaisiin 1972, mutta ei selviytynyt näissä henkilökohtaisilla matkoilla loppukilpailuun. 4 × 400 metrin viestissä Pursiainen oli 1969 EM-kisoissa kahdeksas, 1971 EM-kisoissa seitsemäs, 1972 olympialaisissa seitsemäs ja Montrealin olympialaisissa 1976 kuudes.


title: Mona-Lisa Pursiainen

text: Kalevan kisoissa Pursiainen voitti peräti 14 SM-kultaa: yhdeksän 100 metrillä (1967–1970, 1973–1977), neljä 200 metrillä (1967–1970) ja yhden 400 metrillä (1970). Lisäksi hän voitti viestijuoksuissa yhteensä 12 kultamitalia. Hän kilpaili Suomi-Ruotsi-maaottelussa 100 metrillä 13 peräkkäisenä vuotena 1966-1978. Hän teki yhteensä 21 Suomen ennätystä 100m-400 m matkoilla.


title: Mona-Lisa Pursiainen

text: Pursiainen valittiin Vuoden urheilijaksi Suomessa vuonna 1973 ensimmäisenä nimityksen saaneena naisurheilijana. Seuratasolla Pursiainen edusti Gamlakarleby Idrottsföreningia.


title: Mona-Lisa Pursiainen

text: Münchenin olympialaisten jälkeen Pursiainen avioitui 110 metrin aitajuoksun maaottelumiehen Pauli Pursiaisen kanssa.


title: Mona-Lisa Pursiainen

text: Mona-Lisa Pursiainen menehtyi 7. elokuuta 2000 pitkäaikaiseen sairauteen. Hänet on haudattu Kauniaisten hautausmaalle.


title: Mona-Lisa Pursiainen

text: 200 metrin tulos on edelleen voimassa olevan naisten Suomen ennätys. Vuosina 1972–1973 Pursiainen piti hallussaan 100, 200 ja 400 metrin juoksujen Suomen ennätyksiä.


title: Sahel (Burkina Faso)

text: Sahel on hallinnollinen alue () Burkina Fason pohjoisosassa. Sen pinta-ala on 36 166 neliökilometriä. Alueella on 968 442 asukasta (vuonna 2006, väestönlaskenta).


title: Sahel (Burkina Faso)

text: Sahelin alue muodostaa 13,2 % Burkina Fason pinta-alasta. Se rajoittuu etelässä Estin, Centre-Nordin ja Nordin alueisiin, pohjoisessa Maliin ja koillisessa Nigeriin.


title: Sahel (Burkina Faso)

text: Alueen pinnanmuodostusta leimaavat dyynit, laaksot ja mäet. Jokia ovat Béli, Gorouol, Feildégassé eli Goudébo, Sirba, Yali ja Faga. Kasvillisuus on etupäässä aroa ja savannia. Hyötykaivannaisiin kuuluvat kulta, rauta, mangaani ja kalkkikivi.


title: Sahel (Burkina Faso)

text: Seutu kuuluu Sahelin ja Sudanin ilmastovyöhykkeisiin. Vuotuinen sademäärää on 400–600 millimetriä. Sadekausi jatkuu vaihtelevasti kesä-heinäkuusta syys-lokakuuhun. Kuiva kausi kestää yhdeksästä kymmeneen kuukautta. Lämpötila vaihtelee kymmenen ja yli 43 asteen välillä.


title: Sahel (Burkina Faso)

text: Vuonna 2001 perustettuun alueeseen kuuluu neljä provinssia: Séno, Soum, Oudalan ja Yagha. Ne käsittävät yhteensä 26 departementtia, neljä kaupunki- ja 22 maalaiskuntaa ja 556 kylää. Hallinnollinen keskus on Dori.


title: Sahel (Burkina Faso)

text: Alueella asuu 6,9 % Burkina Fason väestöstä. Asukastiheys 26,8 henkeä neliökilometrillä on maan alhaisin. Asukkaista 44 % on fulbeja, 10,6 % kurumboja, 10,3 % songhaita, 10,1 % gurmia, 10,1 % moseja ja 7,1 % tuaregeja. Yleisimmät kielet ovat fulani (56,1 %), tamašek (13,3 %) ja moore (12,7 %). Vallitseva uskonto on islam (96,4 %). Lisäksi on animisteja (1,7 %), katolisia (0,7 %) ja protestantteja (0,5 %).


title: Sahel (Burkina Faso)

text: Seudun pääelinkeinot ovat karjanhoito ja maanviljely. Kotieläimiä ovat naudat, lampaat, vuohet, kamelit, hevoset, aasit, siat ja siipikarja. Tärkeimmät viljelyskasvit ovat hirssi, durra, maissi, riisi ja vihannekset. Myytäväksi kasvatetaan vähän seesamia ja maapähkinää. Lisäksi hyödynnetään metsiä sekä harjoitetaan metsästystä, käsityöammatteja ja kaupankäyntiä. Teollisuutta alueella ei ole juuri lainkaan. Kultaa kaivetaan perinteisin menetelmin. Matkailu on vähäistä.


title: Rune Holmén

text: Lars-Erik Rune Holmén (s. 5. elokuuta 1945 Föglö) on entinen suomalainen kestävyysjuoksija ja nykyinen kestävyysjuoksuvalmentaja. Hän edusti urallaan IF Ålandia ja HIFK:ta.


title: Rune Holmén

text: Holménin juoksu-uran paras vuosi oli 1971, jolloin hän voitti 5 000 metrin juoksun Suomen mestaruuden ennätysajallaan 13.43,6. Helsingin EM-kilpailuissa hän selvisi finaaliin, jossa sijoittui kahdenneksitoista ajalla 13.46,6.


title: Rune Holmén

text: Holménin aviopuoliso Nina Holmén on Rooman EM-kisojen 3 000 metrin juoksun kultamitalisti ja heidän poikansa Janne Holmén on vuoden 2002 EM-kisojen maratonjuoksun voittaja. Rune Holmén toimi Janne Holménin valmentajana.h = käsiajanotolla saatu tulos, ei suoraan vertailukelpoinen.


title: Leonidas I

text: Leonidas I (, kuoli 480 eaa.) oli Spartan kuningas, joka tunnetaan parhaiten urhoollisuudestaan Thermopylain taistelussa. Hänen isänsä oli kuningas Anaksandridas II, ja hänestä tuli kuningas noin vuonna 488 eaa. velipuolensa Kleomenes I:n jälkeen. Leonidas meni naimisiin velipuolensa tyttären Gorgon kanssa.


title: Leonidas I

text: Kun Persian kuningas Kserkses I hyökkäsi Kreikkaan, lähti Leonidas 300 parhaan soturinsa kanssa puolustamaan Thermopylain solaa, jossa hänen joukkoonsa liittyi 7 000 liittolaista. Historioitsija Herodotos kertoo, kuinka Leonidas ja hänen joukkonsa taistelivat viimeiseen mieheen.


title: Leonidas I

text: Gorgo kysyi Plutarkhoksen mukaan Leonidaalta, kuinka hän voisi auttaa tätä tämän lähtiessä viimeiseen taisteluunsa, mihin Leonidas vastasi ”Nai hyvä mies, tee hyviä lapsia ja elä hyvä elämä.”


title: Leonidas I

text: Leonidas kaatui Thermopylaissa taistelussa Kserkseen armeijan osastoa vastaan, jonka kreikkalainen petturi Efialtes oli johdattanut salaisen solan läpi spartalaisjoukkojen selustaan. Spartalaiset hakivat kuninkaansa ruumiin ja suojelivat sitä, kunnes viimeinenkin heistä oli kaatunut. Tällöin Herodotoksen mukaan Kserkses, hänelle erikoisella tavalla, antoi katkaista Leonidaan kaulan ja ristiinnaulita ruumiin.


title: Leonidas I

text: 40 vuotta myöhemmin Sparta sai kuninkaansa ruumiin takaisin persialaisilta, jolloin Leonidas voitiin haudata täydellisin hautausmenoin. Leonidaan ja hänen miestensä muistoksi pystytettiin muistokivi, jossa lukee "Vieras, Spartaan vie tämä viesti / tässä uinumme käskyä noudattaen / Lakedaimonin lain". Myöhemmin pystytettiin Leonidaan muistoksi moderni Leonidaan monumentti, jossa lukee Leonidaan aseiden luovuttamista vaatineille persialaisille huutama vastaus "Tulkaa hakemaan". Nykyisessä Spártin kaupungissa eräät rauniot tunnetaan ”Leonidaan hautana”.


title: Leonidas I

text: Thermopylain taistelusta kertovaan sarjakuvaan "300" perustuva samanniminen elokuva sai ensi-iltansa vuonna 2007, ja siinä Leonidas I on sarjakuvan tavoin päähahmo. Häntä esittää Gerard Butler.


title: Leonidas

text: Leonidas voi tarkoittaa:


title: Stefan Ishizaki

text: Stefan Ishizaki (s. 15. toukokuuta 1982 Tukholma, Ruotsi) on ruotsalainen jalkapalloilija, joka edustaa Allsvenskanissa pelaavaa Elfsborgin joukkuetta. 180 senttimetriä pitkän Ishizakin pelipaikka on keskikenttäpelaaja.


title: Stefan Ishizaki

text: Juniorivuosinaan Ishizaki pelasi Djurgårdenissa ja Rågsvedissä, mutta ammattilaisuransa hän aloitti AIK:n riveissä, jossa hän pelasi vuosina 1999–2004. Vuonna 2004 hän teki lyhyen visiitin Italiaan, Genoan joukkueeseen, mutta palasi pian Pohjoismaihin, tällä kertaa Norjan Vålerengaan. Ishizaki voitti seurassa Norjan-mestaruuden, mutta siirtyi silti takaisin Ruotsiin, Elfsborgiin, vuonna 2006.


title: Stefan Ishizaki

text: Ishizaki on pelannut Ruotsin paidassa 11 A-maaottelua.


title: Stefan Ishizaki

text: Ishizakin isä on kotoisin Japanista.


title: Aulis Virtanen

text: Aulis Virtanen (27. elokuuta 1926 Turku – 16. heinäkuuta 2006 Turku) oli suomalainen urheilutoimittaja ja -selostaja.


title: Aulis Virtanen

text: Virtanen aloitti toimittajauransa 1945 Turun Sanomissa jääkiekkotoimittajana. Hän oli toimessa viisi vuotta. Vuonna 1960 Virtanen siirtyi radio- ja televisioselostajaksi. Hän tuli tunnetuksi 1970-luvulla Englannin liigan jalkapallo-otteluiden selostajana. Virtanen teki pitkän elämäntyön mainostoimistoalalla.


title: Aulis Virtanen

text: Virtanen toimi vuosikymmenien ajan kuuluttajana aina kauteen 2005–2006 saakka Turun Palloseuran kotiotteluissa. Hänet valittiin Suomen Jääkiekkoleijonaksi #118.


title: Aulis Virtanen

text: Virtanen kuoli 79-vuotiaana vaikeaan sairauteen heinäkuussa 2006.


title: Anderson

text: Anderson voi tarkoittaa seuraavia:


title: Eddie Fenech Adami

text: Edward "Eddie" Fenech Adami (s. 7. helmikuuta 1934, Birkirkara) on maltalainen poliitikko. Hän toimi maansa presidenttinä 2004-2009 ja pääministerinä vuosina 1987–1996 ja uudelleen 1998–2004.


title: Eddie Fenech Adami

text: 4. huhtikuuta 2004 hänet valittiin maan seitsemänneksi presidentiksi. Hänen edeltäjänsä oli Guido de Marco.


title: Eddie Fenech Adami

text: Fenech Adami liittyi 1960-luvun alussa Maltan nationalistipuolueeseen ja vuonna 1969 hänet valittiin parlamenttiin. Hän on naimisissa ja hänellä on viisi lasta.


title: Cascades

text: Cascades on hallintoalue Burkina Fason lounaisosassa. Sen pääkaupunki on Banfora. Alueella on vuoden 2006 väestönlaskennan mukaan 531 808 asukasta. Pinta-ala on 18 424 neliökilometriä.


title: Cascades

text: Vuonna 2011 perustettu alue käsittää 6,7 % Burkina Fason pinta-alasta. Se rajoittuu pohjoisessa Hauts-Bassinsin ja idässä Sud-Ouestin alueisiin, etelässä Norsunluurannikkoon ja lännessä Maliin.


title: Cascades

text: Maisemaa leimaavat tasangot ja keskimäärin 450 metriä korkeat ylängöt. Alueella sijaitsee maan korkein kohta Ténakourou (747 metriä merenpinnasta). Vesistöjä ovat Comoé ja sen sivujoet, joista tärkein on Léraba.


title: Cascades

text: Ilmasto on sudanilaistyyppinen. Sadekausi kestää huhtikuusta lokakuuhun. Lämpötilat vaihtelevat 17 ja 36 asteen välillä.


title: Cascades

text: Kasvillisuus on korkean sademäärän ansiosta hyvin monipuolinen. Se käsittää puu- ja metsäsavannia, korkeaa avointa metsää, galleriametsiä ja ruohikkoa. Tärkeimmät metsäalueet ovat Dioufoula ja Dida. Eläimistöön kuuluvat norsut, virtahevot, puhvelit, pahkasiat, leijonat, leopardit, hyeenat, paviaanit, krokotiilit, varaanit, pytonkäärmeet, kilpikonnat ja monet lintulajit.


title: Cascades

text: Alueeseen kuuluu kaksi provinssia, 17 departementtia, kolme kaupunkikuntaa, 14 maalaiskuntaa ja 275 kylää. Provinssit ovat Comoé ja Léraba ja kaupunkikunnat Banfora, Niangologo ja Sindou.


title: Cascades

text: Alueella asuu 3,8 % Burkina Fason väestöstä. Kaupunkiväestön osuus on 19,3 %.


title: Cascades

text: Asukkaat ovat etupäässä djulia, moseja, senufoja, gouineja, fulbeja, karaboroja, komonoja, turkia ja toussianeja. Puhutuimmat kielet ovat djula (18,4 %), moore (16,4 %), senufo (14,9 %), cerma (10,5 %) ja fulani (5,7 %). Djulaa tai bambaraa puhutaan varsinkin kaupungeissa (46,6 %). Muslimeja on 76,6 %, animisteja 14,2 %, katolisia 6,7 % ja protestantteja 1,3 %.


title: Cascades

text: Alueen läpi kulkee Abidjanin ja Niameyn välinen maantie ja Abidjanin–Nigerin rautatie. Banforasta on 85 kilometriä Bobo-Dioulassoon ja 450 kilometriä maan pääkaupunkiin Ouagadougouun.


title: Cascades

text: Väestöstä 80 % harjoittaa maanviljelyä ja karjanhoitoa. Muita elinkeinoja ovat kaupankäynti ja käsityöammatit. Alueella on myös elintarvike- ja kemian teollisuutta. Banfora on tärkeä rajakaupan keskus.


title: Cascades

text: Cascades on Burkina Fason tärkein matkailukohde. Sen nähtävyyksiä ovat Banforan, Karfiguélan ja Toumyn vesiputoukset sekä Fabédougoun ja Sindoun kalliot.


title: Josef L. Meyer

text: Josef Lambert Meyer (15. kesäkuuta 1846 Papenburg - 30. maaliskuuta 1920 Papenburg) oli saksalainen laivanvarustaja ja Meyer Werft -telakan omistaja. Hänen vanhempansa olivat Franz Wilhelm Meyer (1804-1876) ja Johanna Meyer, o.s. Breymann (1810-1897).


title: Josef L. Meyer

text: Nuorena Meyer toimi puusepänkisällinä opissa isänsä vuonna 1795 perustamalla telakalla. Vuonna 1866 hän matkusti Yhdysvaltoihin oppimaan lisää laivanvarustuksesta. Vuodesta 1870 hän työskenteli insinöörinä toisessa laivanvarustamossa, kunnes palasi isänsä yhtiöön 1872. Palatessaan Meyer uudisti yhtiön ja rupesi rakentamaan teräslaivoja puisten sijaan. Yhtiö kasvoi Meyerin aikana ja hänen kuollessaan 1920 yhtiö oli rakentanut 320 laivaa.


title: PaK 80

text: PaK 80 ("12,8 cm Panzerabwehrkanone 80", L/55) oli saksalainen toisen maailmansodan aikainen 128 mm:n panssarintorjuntakanuuna, jota käytettiin järeissä Jagdtiger-panssarintorjuntavaunuissa. Tykistä käytettiin myös nimeä PaK 44.


title: PaK 80

text: PaK 80 oli saksalaisten raskain käytössä ollut panssarintorjuntatykki ja läpäisi yli 200 millimetrin panssariterästä tuhannen metrin päästä. Käytännössä tämä tarkoitti sitä että tykillä kyettiin tuhoamaan miltei kaikki vihollispanssarit vähintään 2 000 metrin etäisyydeltä. Ampumatarvikevalikoimaan kuului panssari- ja sirpalekranaatti. Aseessa käytettiin kartussilaukausta, eli ammus ja ruutipanoksen sisältänyt kartussi ladattiin erikseen. Tähtäimenä käytettiin WZF 2/1-tähtäysperiskooppia, jossa oli asteikko panssarikranaateille 4 000:een ja sirpalekranaateille 8 000:een metriin asti.


title: PaK 80

text: Tykkiä valmisti Friedrich Krupp Bertha-Werke Breslaussa eli nykyisessä Puolan Wrocławissa.


title: Banfora

text: Banfora on kaupunki lounaisessa Burkina Fasossa Comoén provinssissa, jonka pääkaupunki se on. Banfora on myös Cascadesin alueen pääkaupunki. Vuoden 2006 väestönlaskennassa itse kaupungissa oli 76 000 asukasta, sen ympärille kasvaneessa taajamassa yhteens lähes 110 000 asukasta.


title: Banfora

text: Kaupungin merkittävin teollisuudenala on sokeriruokojen viljely. Banfora sijaitsee 85 km:n päässä Bobo Dioulassosta Abidjanista Ouagadougouhun kulkevan rautatien varrella.


title: Banfora

text: Banfora on yksi Burkina Fason merkittävimmistä turistikohteista. Kaupungista pääsee helposti katsomaan vesiputouksia, virtahepojen kansoittamaa Tengrela-järveä sekä vuorikiipeilijöiden suosimaa Sindoun kalliomuodostelmaa.


title: Banfora

text: Kaupungissa järjestetään sunnuntaisin vilkkaat markkinat.


title: Bernardo Provenzano

text: Bernardo Provenzano (31. tammikuuta 1933 – 13. heinäkuuta 2016 Milano) oli pitkään Sisilian Mafian (Cosa nostra) jäsen ja toimi luultavasti johtavan Corleone-perheen päällikkönä koko Sisilian mafian ”päälliköiden päällikkönä” (italiaksi "capo di tutti capi") edellisen ”päälliköiden päällikön” Salvatore ”Toto” Riinan vangitsemisen jälkeen vuodesta 1993 lähtien.


title: Bernardo Provenzano

text: Italian poliisi antoi Provenzanosta pidätysmääräyksen 10. syyskuuta 1963. Hänestä tuli Italian etsityin rikollinen ja hänen kiinniottamisestaan luvattiin 2,2 miljoonan Yhdysvaltain dollarin palkkio. Hänet saatiin kiinni kotikaupunkinsa Corleonen ulkopuolella Sisilian maaseudulla 11. huhtikuuta 2006 43 vuoden pakoilun jälkeen ja siirrettiin vankilaan Palermoon ja sieltä myöhemmin erityisvankilaan Terniin. Poliisi oli neljä kuukautta aikaisemmin pidättänyt 46 henkilöä, joiden epäiltiin auttaneen Provenzanoa piileskelyssä. Tuorein kuva ennen pidätystä Provenzanosta oli vuodelta 1959.


title: Bernardo Provenzano

text: Provenzanoa syytettiin ensimmäisen kerran vuonna 1963, kun hän entisen Corleonen mafian johtajan Luciano Liggion käskystä osallistui Michele Navarran mafiaryhmän vahingoittamiseen. Tällöin hän tappoi kylmäverisesti kolme Michele Navarran ryhmään kuulunutta henkilöä. Vuonna 1969 Provenzano tappoi jälleen kylmäverisesti ampuen Beretta 38/A:lla muun muassa mafiajohtaja Michele ”Cobra” Cavataion. Luciano Liggio, Provenzanolle pitkään toiminut johtaja, on kuvannut Provenzanoa: ”Ampuu kuin enkeli, mutta valitettavasti kanan aivot”.


title: Bernardo Provenzano

text: Provenzano asetettiin syytteeseen 2. toukokuuta 2006 useista kymmenistä murhista. Provenzano esiintyi oikeudenkäynnissä videoyhteyden välityksellä, jotta häntä ei olisi tarvinnut kuljettaa Palermoon erityisvankilasta. Hänet oli aiemmin tuomittu elinkautiseen vankeuteen muun muassa osallisuudesta kahden tutkintatuomarin, Giovanni Falconen ja Paolo Borsellinon, murhiin vuonna 1992. Tuolloin Provenzanon läheisin liittolainen oli mafian johdossa vielä toiminut Salvatore ”Toto” Riina, joka saatiin kiinni pian murhien jälkeen Palermossa vuonna 1993.


title: Bernardo Provenzano

text: Lokakuussa 2006 Provenanzo todettiin syylliseksi noin 60 murhaan ja tuomittiin jälleen elinkautiseen vankeuteen.


title: Gunnar

text: Gunnar on miehen etunimi.


title: Gunnar

text: Gunnar on muinaisskandinaavinen nimi, jonka merkitys on 'rohkea taistelija'. Suomessa nimi on tunnettu 1400-luvulta lähtien.


title: Gunnar

text: Nimi oli Suomen almanakassa vuosina 1791–1796 päivällä 29. joulukuuta sekä 1908–1928 päivällä 8. tammikuuta.


title: Gunnar

text: "Väestörekisterikeskuksen" mukaan on Suomessa ollut kirjoilla vuoden 2018 loppuun mennessä 13 241 Gunnar-nimistä miestä sekä muutama samanniminen nainen.


title: Jennifer Grey

text: Jennifer Grey (s. 26. maaliskuuta 1960 New York, Yhdysvallat) on yhdysvaltalainen näyttelijä, joka tunnetaan parhaiten 1980-luvun hittielokuvista "Vaihdetaan vapaalle, Ferris" ja "Dirty Dancing – kuuma tanssi".


title: Jennifer Grey

text: Greyn vanhemmat Joel Grey ja Jo Wilder ovat molemmat näyttelijöitä. Hän harrasti lapsena tanssia ja esiintyikin tanssijana joissakin televisiomainoksissa. Opiskeltuaan New Yorkin Neighborhood Playhouse School of Theaterissa hän aloitti uransa teatterissa. Ensimmäisen elokuvaroolinsa hän teki vuoden 1984 elokuvassa "Kovis". Greyn läpimurtona voidaan pitää teinikomediaa "Vaihdetaan vapaalle, Ferris" (1986), jonka jälkeen hän sai naispääosan tanssielokuvassa "Dirty Dancing – kuuma tanssi".


title: Jennifer Grey

text: "Dirty Dancingin" jälkeen Greyn ura notkahti, mutta hän jatkoi näyttelemistä niin elokuvissa kuin televisiossakin. Hän näyttelee yhtä pääosista Amazonin vuonna 2015 alkaneessa televisiosarjassa "Red Oaks". Syksyllä 2016 Grey voitti "Dancing with the Starsin" 11. tuotantokauden.


title: Jennifer Grey

text: Grey on ollut vuodesta 2001 naimisissa näyttelijä Clark Greggin kanssa. Heillä on yksi tytär.


title: Hajusuola

text: Hajusuola on aine, jota käytetään tajuttoman herättämiseen. Se on kalkin ja jonkin sopivan ammoniumsuolan (yleensä ammoniumkloridin tai ammoniumkarbonaatin) kiinteä seos. Hajusuolassa voi olla myös hajuvettä.


title: Hajusuola

text: Hajusuolan elvyttävä vaikutus perustuu seoksessa vähitellen muodostuvaan voimakkaanhajuiseen ammoniakkikaasuun. Hajusuolaa sisältävä pullo laitetaan tajuttoman nenän alle. Ammoniakkikaasu ärsyttää nenän ja keuhkojen limakalvoja. Se laukaisee refleksin, jossa hengittämistä säätelevät lihakset toimivat nopeammin. Tajuttoman aivot saavat tällöin enemmän happea ja hän saattaa palata tajuihinsa.


title: Hajusuola

text: Nykylääketieteessä hajusuolaa ei käytetä.


title: Hajusuola

text: Joissakin urheilulajeissa ammoniakkia sisältävää valmistetta käytetään suorituskyvyn hetkelliseen parantamiseen. Kyseinen käyttö ei ole dopingsäännöissä kiellettyä.


title: HWA

text: HWA AG on autourheilutalli, joka kilpailee Saksan vakioautojen sarjassa DTM:ssä. Tallin DTM-debyytti tapahtui vuonna 1988. Talli on voittanut sarjan valmistajien mestaruuden vuosina 1992, 1994, 1995, 2000, 2001, 2003, 2005 ja 2006.


title: HWA

text: HWA oli alun perin vuonna 1967 perustetun kilpamoottoreita suunnitelleen ja testanneen AMG:n (nykyinen Mercedes-AMG) kilpatalli. Mercedes-Benzin ostettua AMG:n vuonna 1999 erotettiin HWA omaksi yhtiökseen. Lyhenne HWA tulee tallin päällikön ja AMG:n toisen perustajan Hans Werner Aufrechtin nimikirjaimista.


title: HWA

text: HWA on DTM-toimintansa lisäksi toimittanut moottoreita Formula 3 -sarjoihin.


title: HWA

text: Kaudella 2007 tallin kuljettajina toimivat:


title: Teuvo Länsivuori

text: Teuvo Pentti ”Tepi” Länsivuori (s. 9. joulukuuta 1945 Iisalmi, Suomi) on suomalainen entinen ratamoottoripyöräilijä.


title: Teuvo Länsivuori

text: Länsivuori ajoi urallaan 74 MM-osakilpailua, voitti niistä 8 ja voitti tämän lisäksi kolme MM-hopeaa (350- ja 250-kuutioisissa kaudella 1973, 500-kuutioisissa kaudella 1976) sekä yhden MM-pronssin (500-kuutioisissa kaudella 1974). Viimeisin Länsivuoren ajama kisa on vuoden 2007 toukokuussa ajettu Ducati-cupin kisa Botniaringillä.


title: Teuvo Länsivuori

text: Länsivuori ajoi uransa ensimmäisen MM-osakilpailun kaudella 1969. Ensimmäisen voittonsa hän otti kaudella 1971 Espanjan GP:ssä ja oli loppupisteissä 10. Seuraavalla kaudella Länsivuori oli 350-kuutioisissa seitsemäs ja 250-kuutioisissa viides, mutta ei voittanut yhtään kilpailua. Kaudella 1973 Länsivuori otti paikkansa suomalaisen ratamoottoripyöräilyn kuninkaana, kun hänen hyvä ystävänsä Jarno Saarinen menehtyi Monzan kilpailussa kauden alussa. Länsivuori ajoi hopealle sekä 250- että 350-kuutioisissa. Tuon kauden jälkeen Länsivuori osallistui kahteen suurimpaan luokkaan: 500- ja 350-kuutioisiin. Länsivuori panosti erityisesti 500-kuutioisiin, jossa hän ajoi jo avauskaudellaan pronssia. 350-kuutioisissa hän oli kuudes. 1975–1978 Länsivuori ajoi pelkästään 500-kuutioisissa. Parhaimmillaan hän oli toinen vuonna kaudella 1976. Kauden 1978 jälkeen hän lopetti uransa.


title: Teuvo Länsivuori

text: Teuvo Länsivuoren urasta kertova näyttely on Iisalmen kauppahallin yhteydessä. Hänelle myönnettiin vuonna 2010 Pro Urheilu-tunnustuspalkinto urastaan kilpamoottoripyöräilijänä.


title: Said Musa

text: Said Wilbert Musa (s. 19. maaliskuuta 1944, San Ignacio) on belizeläinen poliitikko ja maansa entinen pääministeri.


title: Said Musa

text: Musa syntyi San Ignaciossa ja opiskeli lakia Manchesterin yliopistossa, Englannissa. Myöhemmin hän palasi Belizeen ja liittyi Yhdistyneeseen kansanpuolueeseen. Vuosina 1989–1993 hän toimi maansa ulko- ja opetusministerinä ja vuosina 1998–2008 pääministerinä.


title: Maire

text: Maire on suomalainen naisen etunimi.


title: Maire

text: Maire on kansallisromanttisen kauden nimiä ja nimi tulee sanasta "maire(a)", joka tarkoittaa 'ihanaa', 'suloista' tai 'armasta'. Tässä merkityksessä sana tunnetaan Kalevalassa.


title: Maire

text: Suomen almanakassa nimi on ollut vuodesta 1908, ja se kulkeutui yhdessä "Mairi"-nimen kanssa Viroon, missä niitä suositeltiin virolaisperäisinä 1920- ja 1930-luvuilla.


title: Maire

text: Heinäkuuhun 2017 mennessä Suomessa on "Väestörekisterikeskuksen" tietojen mukaan 17 541 naista on saanut nimekseen Maire. Heistä hieman yli puolet on syntynyt 1920- ja 1930-luvuilla.


title: Baywatch

text: Baywatch (myöhemmin Baywatch Hawaii) on yhdysvaltalainen televisiosarja, joka kertoo kalifornialaisista hengenpelastajista. Sarjaa esitettiin Yhdysvalloissa vuodesta 1989 vuoteen 2001. Guinnessin ennätysten kirjan mukaan Baywatch pitää hallussaan parhaimmillaan 1,1 miljardilla viikoittaisella katsojallaan kaikkien aikojen katsotuimman televisiosarjan titteliä.


title: Baywatch

text: David Hasselhoff toimi sarjan tuottajana ja siivitti sen menestykseen. Baywatchia oli tuotettu ensi kerran 1989, mutta sarja oli lopetettu yhden kauden jälkeen. Hasselhoff osti varoillaan sarjan oikeudet takaisin NBC:lta ja jatkoi sen tuottamista 1991. Sarja muodostui menestykseksi ja sitä esitettiin yhteensä yksitoista kautta 148 eri maassa, 44 eri kielellä. Antarktis oli ainoa maanosa, jossa ei voinut katsoa Baywatchia.


title: Baywatch

text: Yhdeksän kauden jälkeen Baywatchin kuvaamiselle etsittiin uutta sijaintia kasvavien tuotantokulujen takia. Vuonna 1999 Avalon Beachin uimarannalla kuvattiin tulevan kauden pilottijakso nimellä "Baywatch Down Under", mutta projekti lopetettiin Australian paikallishallinnon kieltäessä kuvauksen kyseisellä rannalla vedoten ympäristön ekosysteemin tasapainon säilyttämiseen. Lopulta uudeksi kuvauspaikaksi löydettiin Havaiji, jonka myötä sarjan nimeksi tuli "Baywatch Hawaii".


title: Baywatch

text: Suomalainen viulisti Linda Lampenius esiintyi vierailevana näyttelijänä vuonna 1999, taiteilijanimellä Linda Brava.


title: Baywatch

text: Suomessa sarjaa esitti ensin 1990-luvulla MTV3, myöhempinä vuosina Nelonen. Vuonna 2009 sarjaa alkoi näyttää Sub. DVD-kansioita on julkaistu Suomessa kolme.


title: Baywatch

text:
Baywatch (1989–1999)
Baywatch Hawaii (1999–2001)


title: Baywatch

text: Baywatch-sarjasta on tehty "Baywatch Nights" -niminen spin-off -sarja vuosien 1995–1997 aikana.


title: Baywatch

text: Alkuperäistä sarjaa kevyempi "Beach Heat: Miami" –sarja lopetettiin kahden tuotantokauden jälkeen. Miami Beachillä kuvattua sarjaa esitettiin vuosina 2010–2012 Showtime –kanavalla.


title: Baywatch

text: Elokuva "Baywatch the Movie: Forbidden Paradise" julkaistiin vuonna 1995 ja "Baywatch: Hawaiian Wedding" vuonna 2003.


title: Baywatch

text: Vuonna 2012 ilmoitettiin Robert Ben Garantin ohjaavan uuden "Baywatch" –elokuvan Paramount Picturesin alaisuudessa. Elokuvaa tähdittävät Dwayne Johnson, Alexandra Daddario, Kelly Rohrbach ja Priyanka Chopra. Elokuvan julkaisupäiväksi ilmoitettiin 19. toukokuuta 2017.


title: Sherilyn Fenn

text: Sheryl Ann "Sherilyn" Fenn (s. 1. helmikuuta 1965 Detroit, Michigan) on yhdysvaltalainen näyttelijä. Fenn tunnetaan parhaiten roolistaan Audrey Hornena elokuvaohjaaja David Lynchin televisiosarjassa Twin Peaks. Hän on vieraillut myös mm. tv-sarjoissa Frendit ja Gilmoren tytöt.


title: Sherilyn Fenn

text: Fenn syntyi muusikkoperheeseen. Useiden muuttojen jälkeen he asettuivat Los Angelesiin, jossa 17-vuotias Fenn hakeutui opiskelemaan näyttelemistä Lee Strasberg Instituteen. Fenn keskittyy nykyisin näyttelemään lähinnä pienissä elokuvissa ja televisiosarjoissa.


title: Sherilyn Fenn

text: Fenn on seurustellut muun muassa Johnny Deppin kanssa. Fennin täti on rocklaulaja Suzi Quatro.


title: Sergei Krikaljov

text: Sergei Konstantinovitš Krikaljov (s. 28. elokuuta 1958 Leningrad) on venäläinen kosmonautti, joka on ollut mukana kuudella avaruuslennolla. Hän on viettänyt avaruudessa yhteensä 803 päivää, 9 tuntia ja 39 minuuttia, mikä oli avaruudessa vietetyn ajan maailmanennätys ennen kuin Gennadi Padalka ylitti ennätyksen vuonna 2015. Krikaljovia pidetään maailman merkittävimpänä aikamatkustajana, koska hän on kyennyt matkustamaan 0,02 sekunnin verran omaan tulevaisuuteensa.


title: Sergei Krikaljov

text: Krikaljovia kutsutaan ”viimeiseksi neuvostoliittolaiseksi”, koska hän oli avaruusasema Mirillä, kun Neuvostoliitto hajosi vuonna 1991. Viimeksi hän toimi vuonna 2005 Retkikunta 11 -lennolla kansainväliselle avaruusasemalle. Krikaljoville on myönnetty Neuvostoliiton sankarin ja Venäjän federaation sankarin arvonimet sekä Leninin kunniamerkki.


title: Pleistoanaks

text: Pleistoanaks oli Spartan kuningas vuosina 459 eaa. – 409 eaa. Hän hallitsi Spartaa niin sanotun "ensimmäisen" peloponnesolaissodan aikana. Vuonna 446 eaa. hän perääntyi armeijan kanssa Attikasta, jonka jälkeen häntä syytettiin Spartassa siitä että oli ottanut vastaan lahjuksia ateenalaisilta. Hänet tuomittiin maanpakoon, mutta hänet kutsuttiin takaisin vuonna 428 eaa. Delfoin oraakkeli antaman ennustuksen takia. Hänen poliittiset vastustajansa jatkoivat kuitenkin hänen syyttämistään Spartan vaikeuksista.


title: Esoteerisuus

text: Esoteerisuus on johdos sanasta "esoteerinen", joka tarkoittaa ”salailevaa” tai ”sisäpiirille tarkoitettua”. Yleensä sanalla tarkoitetaan tietoa, joka on vain tietyn suljetun piirin, toisin sanoen ”tietoon vihittyjen” saavutettavissa. Sen vastakohtana on "eksoteerinen" eli yleisesti saatavilla oleva tieto. Esoteerisella voidaan viitata sekä mystiseen kokemukseen että salassa pidettyyn suulliseen tai kirjoitettuun tietämykseen, johon voidaan perehtyä tietyn riitin eli vihkimisen kautta.


title: Esoteerisuus

text: Vastakohtaparia käytetään usein uskontojen yhteydessä, jossa esoteerinen uskonnonharjoittaminen perustuu sisäiseen hengelliseen kokemukseen, kun taas eksoteerinen uskonnonharjoittaminen pyhien tekstien kirjaimelliseen tai vakiintuneeseen tulkintaan. Esoteerisella voidaan tässä yhteydessä tarkoittaa myös pyhien tekstien vertauskuvallista tulkintaa suoran tulkinnan sijaan.


title: Esoteerisuus

text: Keskeisiä esoteerisia suuntauksia ovat nykyään ruusuristiläiset veljeskunnat, kabbala, teosofia ja rituaalimagia. Näihin liittyy myös New Age, joka on kuitenkin enemmän aatteellinen kulttuurivirtaus kuin selkeärajainen liike.


title: Esoteerisuus

text: Esoteria on erityisesti länsimaiseen kulttuuriin sidoksissa oleva ilmiö. 1800-luvulle asti esoteerikot mielsivät itsensä lähes poikkeuksetta kristityiksi, mutta 1800-luvun lopulta lähtien esoteeriset liikkeet ovat esiintyneet itsetietoisemmin kristinuskon vaihtoehtoina. Kristinusko korostaa pelastuksen olevan saavutettavissa Jumalan armon kautta, ja yksilön rooliksi jää näin armon vastaanottaminen, luottaen kirkon auktoriteettiin uskonasioissa. Henkilökohtaista hengellistä etsintää ja pelastavan tiedon omin avuin saavuttamista painottava uskonnollisuus on ilmaantunut esiin toistuvasti historian vaiheissa.


title: Esoteerisuus

text: Ajanlaskun alun gnostilaiset uskomukset ilmaantuivat 1000–1100-luvuilla uudelleen bogomiileilla ja kataareilla. Juutalainen kabbala sekä islamilainen suufilaisuus vaikuttivat monien kristittyjen ajatteluun synnyttäen uudenlaista esoteerista filosofiaa.


title: Esoteerisuus

text: Vuonna 1492 Espanja ja Portugali karkottivat juutalaiset maasta, minkä seurauksena monet esoteeriset ajatukset levisivät muualle Eurooppaan. Samaan aikaan monet renessanssifilosofit löysivät uudelleen uusplatonistiset ja pythagoralaiset kirjoitukset. Italialainen Marsilio Ficino käänsi "Corpus Hermeticum" -nimisen gnostilaisen kirjoituskokoelman latinaksi vuonna 1471.


title: Esoteerisuus

text: 1500- ja 1600-lukujen hermeettisillä filosofeilla oli käytettävänään jo melko runsaasti erilaista salaista kirjallisuutta. Nämä filosofit yhdistivät astrologiasta, alkemiasta, uusplatonistisesta kirjallisuudesta ja aluillaan olevasta luonnonfilosofiasta erilaisia ajatusrakennelmia, joista osa vaikutti myös luonnontieteiden syntyyn. 1600-luvulla julkaistut ruusuristiläiset manifestit johtivat myöhemmin erilaisten ruusuristiläisten veljeskuntien perustamiseen. Useat 1800-luvulla perustetut liikkeet nojautuivat tunnetun okkulttisen kirjailijan Eliphas Lévin oppeihin. Vuonna 1866 Englannissa perustettiin "Societas Rocicruciana in Anglia", joka oli vapaamuurariliikkeen esoteerinen sivuosasto. Tästä juontaa juurensa myös Englannissa 1888 perustettu Hermetic Order of the Golden Dawn, jolla on ollut suuri vaikutus nykyajan esoteriaan ja okkultismiin.


title: Esoteerisuus

text: Ranskalaisen esoterian tutkijan Antoine Faivren mukaan länsimainen esoteria voidaan tunnistaa neljästä perustavasta piirteestä: Näiden lisäksi keskeisiä ovat:Useimpia uskonnollisia tekstejä on tulkittu myös esoteerisesti. On esitetty, että Jeesus jakoi opetuksensa eksoteeriseen ja esoteeriseen, joista viimeksi mainittu oli tarkoitettu vain opetuslapsille. Muun muassa gnostilaisuudessa kristinuskon esoteerisella tulkinnalla on suuri merkitys, ja kabbala perustuu Tooran esoteeriselle tulkinnalle.


title: Noor al-Hussein

text: Kuningatar Noor al-Hussein () (s. 23. elokuuta 1951 Washington, DC), joka tunnetaan nimellä "Noor", on Jordanian kuninkaan Husseinin neljäs vaimo. Noor on amerikkalaissyntyinen ja arabialais-ruotsalais-skottilais-englantilaista syntyperää.


title: Noor al-Hussein

text: Noor, oikealta nimeltään Elizabeth Najeeb Halaby (kutsumanimi "Lisa Halaby"), oli Najeeb Halabyn ja tämän toisen vaimon Doris Carlquistin tytär. Lisan isä oli entinen Pan Amin pääjohtaja ja entinen ilmailuministeri. Noorin isoisoisä oli Najeeb Elias Halaby, syyrialainen siirtolainen, jolla oli libanonilaista taustaa. Najeeb Elias Halaby oli öljyalalla Texasissa, mutta avasi itämaisen sisustusliikeen Halaby Galleriesin Texasiin.


title: Noor al-Hussein

text: Lisa Halaby kävi koulunsa Yhdysvalloissa. Aluksi hän oli National Cathedral Schoolissa, Washingtonissa, jonka jälkeen hän meni Concord-akademiaan Massachusettsiin. Concordin jälkeen hän meni Princetonin yliopistoon ja valmistui vuonna 1974.


title: Noor al-Hussein

text: Noor on koulutukseltaan arkkitehti ja kaupunkisuunnittelija. Hän työskenteli muun muassa Iranissa ja Jordaniassa. Halaby ja Hussein tapasivat toisensa työmaalla, kun Halaby oli mukana projektissa suunnittelemassa Ammanin uutta lentokenttää. Halaby ja Hussein menivät naimisiin 15. kesäkuuta 1978. Halaby kääntyi islamiin ja vaihtoi nimensä häiden aikana. Elizabethistä tuli Noor, joka tarkoittaa arabiaksi valoa. Hussein kuoli vuonna 1999 non-Hodgkinin lymfoomaan, ja Noor jäi leskeksi.


title: Noor al-Hussein

text: Kuningas Abdullah II:n äitipuolena Nooria ei voida kutsua Jordanian kuningataräidiksi, vaikka kuninkaan vaimo Rania al-Abdullah on kannattanut arvonimeä. Abdullah II:n äiti on englantilaissyntyinen Muna al-Hussein (Antoinette Avril Gardiner).


title: Noor al-Hussein

text: Noor ja Hussein saivat neljä lasta.


title: Magnus

text: Magnus on miehen etunimi.


title: Magnus

text: Magnus on latinaa ja merkitsee 'suurta'. Nimi on ollut käytössä monien hallitsijoiden lisänimenä sekä sekä usean katolisen kirkon pyhimyksen nimenä. Nimen suomenkielisiä vastineita ovat Maunu ja Mauno. Nimeä Maunu käytetään suomen kielessä vakiintuneesti myös Ruotsin ja Norjan keskiaikaisista kuninkaista, joiden alkuperäinen nimi on ollut Magnus. Islannissa nimi kirjoitetaan "Magnús".


title: Magnus

text: Nimi on ollut Suomen almanakassa vuosina 1705–1857, jonka jälkeen sen korvasi "Mauno" sekä myöhemmin almanakkaan päässyt "Maunu".


title: Magnus

text: Vuoden 2009 loppuun mennessä "Väestörekisterikeskuksen" mukaan Magnus-nimen on Suomessa saanut 3 529 miestä ja alle kymmenen naista.


title: Valeri Poljakov

text: Valeri Vladimirovitš Poljakov (, syntyjään Valeri Ivanovitš Koršunov, s. 27. huhtikuuta 1942 Tula, Venäjän SFNT) on venäläinen entinen kosmonautti.


title: Valeri Poljakov

text: Poljakov pitää hallussaan maailmanennätystä oltuaan avaruudessa yhtäjaksoisesti 437 vuorokautta aikavälillä 8. tammikuuta 1994 – 22. maaliskuuta 1995. Hän jäi eläkkeelle 1. kesäkuuta 1995. Yhteensä urallaan hän oli avaruudessa yli 22 kuukauden ajan.


title: Valeri Poljakov

text: Kosmonauttiuransa jälkeen Poljakov on työskennellyt Venäjän terveysministeriössä johtamassa avaruuslentojen terveysohjelmia. Hänelle on myönnetty Venäjän federaation sankarin arvonimi.


title: Valeri Poljakov

text: Poljakov vaihtoi nimensä sen jälkeen, kun hänen isäpuolensa adoptoi hänet vuonna 1957.


title: Nazca-kulttuuri

text: Nazca-kulttuuri oli Etelä-Amerikan Perussa noin 300 eaa. ja 600 jaa. välisenä aikana kukoistanut intiaanikulttuuri.


title: Nazca-kulttuuri

text: Nazca (tai Nasca) on Perun etelärannikon läheisyydessä sijaitsevien jokilaaksojen muodostama kokonaisuus ja samalla alueen suurimman kaupungin nimi. Nascan ihmiset elivät aikoinaan Chinchan, Piscon, Ican ja Rio Granden laaksoissa. Alue on Pampa de san Josen eli Pampa de Ingenion laitaa.


title: Nazca-kulttuuri

text: Nazca-kulttuuri oli tyypillinen Keski-Andien alueen tuonaikainen kulttuuri. Siihen kuului ihmisuhrejakin vaativan jumaljoukon palvonta pappien johdolla ja eri luokkiin kerrostunut yhteiskunta. Ihmiset elivät pääosin maanviljelyllä ja kalastuksella. Nazcankin käsityöläiset tekivät hyvää keramiikkaa ja kutojat tekstiilejä. Keramiikka oli Andien monivärisintä. Alussa hyvin tehdyssä keramiikassa oli luonnonmukaisia eläinaiheita, myöhemmin tilalle tulivat geometriset aiheet. Keramiikassa ja tekstiileissä näkyi jumalmaailma. Kankaankudonta oli alussa taitavaa, koska se oli jatkoa Paracasille. Nazcan kultasepäntyöt eivät olleet niin hyviä kuin pohjoisempien Mochen ja Vicusin työt. Kastelujärjestelmä oli kehittynyt. Nazcan rakennuksia on säilynyt melko vähän. Rakentamiseen käytettiin yleensä helposti hajoavaa kuivatusta savesta tehtyä tiiltä.


title: Nazca-kulttuuri

text: Nazcan linjat ovat Nazcan autiomaahan tehtyjä suuria kuvioita. Nazcan kalliopiirrokset liitettiin yhdessä Pampas de Jumanan kalliopiirrosten kanssa Unescon maailmanperintöluetteloon vuonna 1994


title: Nazca-kulttuuri

text: Nazcan kulttuuri kukoisti noin 300 eaa./200 eaa.–600 jaa. Se syntyi varhaisemmasta intiaanien perinteestä, jonka muuttui joiltain osin ajan kuluessa. Nazcan alueella historiaan ovat vaikuttaneet muun muassa merivirtojen muutosten aiheuttamiin säänvaihteluihin liittyvät kuivumiset ja kostumiset.


title: Nazca-kulttuuri

text: Nazcan kulttuuria edelsi jo 1400 eaa. alkanut niin sanottu alkujakso, jonka aikana tehtiin pieniä kivipiirroksia. Rannikon aavikoituminen eteni sisämaahan seuraavalla Paracas-kaudella. Asutuskeskusten luku lisääntyi silti edettäessä Paracas-jaksosta Nazca-jaksoon. Tämä lienee liittynyt maanviljelyn luomaan väestönlisäykseen ja asutuksen keskittymiseen kosteisiin jokilaaksoihin. Nazcan edeltäjät Paracas-intiaanit tunnetaan tekstiileistään ja haudoistaan. Paracas-intiaanit tekivät suuria tasangolle näkyviä kuvioita rinteisiin jo 400 eaa. Nazcan kuvat ovat tasangolla.


title: Nazca-kulttuuri

text: Varsinainen Nazcan kulttuuri syntyi noin 200 eaa., varhaisen horisontin kuivuuden jälkeen. Siirymä Paracasista Nazcaan oli asteittainen ja näkyi sekoitettujen värien ottamisena käyttöön saviastioiden maalauksessa. Alussa Nazcan keramiikassa oli varhaisemman Paracasin piirteitä. Nazcan kanssa samoihin aikoihin syntyi etelään Caneten, Chicchan ja Piscon laaksoihin Topara. Nazcan löytöjä on tehty paljon Ocucajesta, josta on löydetty paljon myös Paracasin esineistöä. Kulttuurin keskus oli alussa 150 ha laajuisessa Cahuachissa, jossa vuorilta maan alle virtaava joki nousi lähteenä pintaan. Siellä on hautoja, temppeleitä, korokkeita ja aukioita luonnonkukkuloilla. Näin se oli tyypillinen tuon ajan Perun rannikon seremoniakeskus, jota muutamat papit johtivat. Asutuskeskuksien välillä oli sotia. Nazcan kulttuurin alue siirtyi ja kutistui alussa Nazcan ja Acarin laaksoihin.


title: Nazca-kulttuuri

text: Kulttuuri pysyi koko elinaikansa poliittisesti hajanaisena, ja eri paikalliset päälliköt sotivat keskenään. Nascan loppuvaiheen keramiikkaan liittyi vuoristovaikutus ja se oli huonolaatuisempaa. Löydetyt Nascan suuret viitat muistuttavat Warin viittoja.


title: Nazca-kulttuuri

text: Asutuskeskusten väliset konfliktit näyttävät lisääntyneen ajan mukana. Nazca V- ja VI-kausilla ilmestyi keramiikkaan sotilasaiheita ja pohjoisrannikolla olleen Mochen vaikutusta. Nazca laajeni lopussa pohjoiseen ja etelään sekä ylänköalueille kohti Ayacuchon laaksoa. Sodissa vangiksi saatuja vihollispäälliköitä uhrattiin. Nazcan kulttuurin romahdus lienee johtunut kuivuudesta ja aavikoitumisesta. Nazca-keramiikkaa luotiin vielä noin vuonna 755 jaa.


title: Iriver

text: iriver (aikaisemmin iRiver, kokonaan iriver Limited), ReignComin tytäryhtiö, on elektroniikkatuotteita valmistava yritys, joka perustettiin 1999 ja jonka pääkonttori sijaitsee Soulissa Etelä-Koreassa. Yhtiö on tunnettu valmistamistaan kiintolevyllisistä tai flash-muistillisista musiikkisoittimista. iriverin tuotteet sisältävät usein USB-massamuistin, FM-radion ja äänen tallennusmahdollisuuden. iriverin ensimmäinen tuote oli iMP-100 vuonna 2000. Se oli kannettava CD-soitin, joka pystyi tallentamaan MP3-tiedostoja CD:lle. Nykyiset iHP-100 (nykyään H100) soittimet (100, 120 ja 140) voivat toistaa MP3-, WMA-, Ogg Vorbis- ja WAV-musiikkitiedostoja. Myös tekstitiedostojen katselu on mahdollista. Mallit H300-sarjasta (320 ja 340) pystyvät toistamaan MP3-, WMV-, Ogg-, WAV-äänitiedostoja sekä AVI-videotiedostoja ja ne pystyvät näyttämään JPEG- ja BMP-kuvatiedostoja.


title: Iriver

text: iriverin Euroopasta saatavat tuotteet huhtikuussa 2006 (pieniä puutteita saattaa esiintyä listassa):


title: Iriver

text: iriver on kehittänyt myös neljä mallia kannettavista mediasoittimista (ääni ja kuva), jotka pystyvät toistamaan useita digitaalisia videoformaatteja sekä sen lisäksi toistamaan ääntä ja näyttämään still-kuvia:


title: Agis IV

text: Agis IV oli Spartan kuningas noin 245 eaa. - 241 eaa.


title: Agis IV

text: Hänen isänsä oli kuningas Eudamidas II. Kun Agis nousi valtaistuimelle oli Spartan entinen yhteiskunta päässyt rappeutumaan. Spartan kansalaisia oli tuolloin vain noin 700. Suurin osa maasta oli myös sadan rikkaimman kansalaisen omistuksessa. Agis yritti saada spartalaiset palaamaan entiseen Lykurgoksen alullepanemaan järjestukseen. Tässä Agista auttoi Lysandros, Aigospotamoin taistelun sankarin Lysandroksen sukulainen. Myös Agiksen äiti Agesistrata tuki poikaansa. Agis valitsi Lysandroksen eforiksi, ja ensitöikseen hän ehdotti spartalaisille Agiksen haluamia uudistuksia. Ehdotuksen mukaan kaikki velat tultaisiin mitätöimään. Lakonian Maatilat tultaisiin jakamaan udelleen 19 500 osaan joista spartalaiset saisivat 4500 osaa ja perioikit 15 000. Uusia Spartan kansalaisia tultaisiin värväämään perioikkien ja ulkomaalaisten joukosta. Spartan toinen kuningas Leonidas II sai kuitenkin apellan torjumaan ehdotuksen.


title: Agis IV

text: Agis sai Leonidaan syrjäytetyksi, ja tilalle kuninkaaksi nousi Kleombrotos. Tämän jälkeen Agis sai apellan hyväksymään Lysandroksen ehdotuksen, mutta vain lainojen mitätöiminen ehdittiin panna käytäntöön ennen kuin Agis joutui lähtemään sotaan Aitolian liittoa vastaan. Agiksen poissa ollessa hänen vastustajansa syrjäyttivät Kleombrotoksen, ja Leonidas sai taas palata Spartan kuninkaaksi. Kun Agis palasi Spartaan, hänet teloitettiin.


title: Kiinan Superliiga

text: Kiinan Superliiga on Kiinan miesten jalkapallon pääsarja. Se toimii Kiinan jalkapalloliiton alaisuudessa. Sarja perustettiin vuonna 2004 korkeimmaksi sarjatasoksi entisen A-liigan tilalle, joka nykyään on toiseksi korkeimpana sarjatasona. Sarjaa pelattiin aluksi 12 joukkueella kaudella 2004, mutta joukkuemäärää kasvatettiin kahdella vuonna 2005 ja nykyiseen 16 joukkueen sarjaan siirryttiin vuonna 2006.


title: Kiinan Superliiga

text: Sarjassa pelaa 16 joukkuetta, jotka kauden aikana kohtaavat toisensa kaksi kertaa, kotona ja vieraissa. Sarjan kaksi viimeistä joukkuetta putoaa toiseksi korkeimmalle sarjatasolle A-liigaan, josta puolestaan kaksi parasta joukkuetta nousee pudonneiden tilalle Superliigaan. Liigan kaksi parasta joukkuetta pääsevät Aasian Mestarien liigaan.


title: Immunoglobuliini A

text: IgA eli immunoglobuliini A on vasta-aine, jonka tärkein toimintapaikka on limakalvojen pinnalla mm. ruuansulatuskanavassa ja hengitysteissä, jossa se ensimmäisenä kohtaa mikrobin.


title: Immunoglobuliini A

text: Näillä pinnoilla IgA tarttuu mikrobeihin ja estää mikrobien kiinnittymisen soluun. Limakalvoilla IgA esiintyy dimeerinä, eli siinä on kaksi perusyksikköä yhdistyneenä J-ketjun välityksellä, mikä mahdollistaa IgA:n kulkeutumisen limakalvon läpi.


title: Immunoglobuliini A

text: Veressä IgA esiintyy monomeerinä, ja se voi toimia IgG:n tavoin, kuitenkin sen toiminta on heikompaa ja saattaa jopa estää IgG:n toimintaa.


title: Immunoglobuliini A

text: Synnynnäisiä IgA-puutoksia esiintyy ihmisillä ja heillä limakalvoilla on IgM-luokan vasta-aineita hoitamassa etuvartioasemaa. Sammakoilla ja matelijoilla ei esiinny lainkaan IgA-vasta-aineita, vaan niiden limakalvoilla on IgM-vasta-aineita.


title: Missy Elliott

text: Melissa Arnette ”Missy” Elliott, s. 1. heinäkuuta 1971 Portsmouth, Virginia) on yhdysvaltalainen raplaulaja, lauluntekijä ja tuottaja. Vuoteen 2003 asti hänen taiteilijanimensä oli Missy Misdemeanor Elliott.


title: Missy Elliott

text: Missy Elliottin suurimpia hittejä ovat olleet muun muassa ”The Rain (Supa Dupa Fly)”, ”Lose Control”, ”Work It”, ”Hit ’Em With Da Hee” ja ”One Minute Man”. Hän on työskennellyt monien artistien, kuten Janet Jacksonin, Christina Aguileran, Ciaran, Aaliyahin, Timbalandin, Jay-Z:n, Beyoncé Knowlesin ja Destiny’s Childin kanssa.


title: Missy Elliott

text: Missy Elliott kuului nuorena R&B-yhtyeeseen nimeltä Sista, jossa hän oli lauluntekijänä ja laulajana. Hän teki demolevytyksiä etenkin 1990-luvun alussa yhdessä ystävänsä Timothy ”DJ Timmy Tim” Mosleyn kanssa. Sista vaihtoi nimensä Swing Mobiksi saadessaan Elektra Recordsilta levytyssopimuksen. Ryhmään kuuluivat Missy Elliottin lisäksi Timbaland ja Melvin ”Magoo” Barcliff vuoteen 1995 asti, jolloin yhtye hajosi.


title: Missy Elliott

text: Jätettyään Swing Mobin Missy Elliott työskenteli SWV:n ja Aaliyahin kanssa, pääosin kuitenkin tuotantopuolella. Hän kirjoitti Timbalandin kanssa Aaliyahille hitit ”One in a Million” ja ”If Your Girl Only Knew”. Hän jatkoi laulujen säveltämistä Timbalandin kanssa muun muassa Destiny’s Childille ja Aaliyahille 2000-luvun alkuun asti.


title: Missy Elliott

text: Elokuussa 2003 Missy Elliott esiintyi yhdessä Madonnan, Britney Spearsin ja Christina Aguileran kanssa MTV Video Music Awards -gaalassa, joka sai suurta huomiota Madonnan suudeltua Spearsia ja Aguileraa. Vuonna 2003 Missy Elliott esiintyi elokuvassa "Honey".


title: Missy Elliott

text: UPN-televisiokanavalla esitettiin vuosina 2004–2005 Elliottin oma kykyjenetsintäohjelma "Missy Elliott – Tähdentekijä" ("The Road to Stardom with Missy Elliott"). Vuonna 2004 hän myös lauloi Ciaran kanssa kappaleen ”1, 2 Step”.


title: Missy Elliott

text: Albumilta "Supa Dupa Fly":Albumilta "Da Real World":Albumilta "Miss E... So Addictive":Albumilta "Under Construction":Albumilta "This is Not a Test!":Albumilta "The Cookbook":Albumilta " Block Party":


title: EPC

text: EPC (Electronic Product Code), eli sähköinen tuotekoodi. Kansainvälisessä käytössä oleva koodi on tallennettu sähköisesti RFID-tunnisteeseen. EPC on 64- tai 96-bittinen koodi, joka on jaettu numerosarjoihin jotka sisältävät tietoa kuten valmistajan ja tuotteen tyypin. Suurin ero vanhan tuotekoodin UPC:n ja EPC:n välillä on se lisätieto mikä voidaan mahduttaa EPC-numeron suurempaan merkkimäärään. Jokainen EPC-numero on yksilöllinen, jolloin jokainen tuote tuoteryhmän sisällä on yksilöity, toisin kuin UPC-numerossa, jotka yleensä yksilöivät yksittäisten tuotteiden sijasta kokonaisia tuoteryhmiä.


title: EPC

text: EPC-numero sisältää seuraavat asiat:


title: EPC

text: EPC järjestelmän loi Auto-ID Center Massachusettsin teknillisessä korkeakoulussa. Nyt järjestelmää hallinnoi EPCglobal, joka on EAN Internationalin ja UCC:n (Uniform Code Council) yhteishanke.


title: EPC

text: EPCglobal Network on joukko teknologisia ratkaisuja, jotka mahdollistavat tuotteen välittömän ja automaattisen tunnistamisen, sekä tietojen jakamisen logistiikkaketjussa.


title: EPC

text: EPCglobal verkko käyttää radiotaajuuksien etätunnistamista (RFID) mahdollistaakseen tiedon tarkemman seuraamisen logistiikkaketjussa. Verkko koostuu viidestä keskeisestä elementistä: sähköinen tuotekoodi (EPC), ID systeemistä (RFID-tunnisteet ja -lukijat), Objektien nimipalvelusta, Physical Markup Language (PML) ja Savant.


title: EPC

text: EPC-numero on suunniteltu yksilöimään tietty tuote logistiikkaketjussa. EPC-numero sijaitsee tuotteessa esimerkiksi tarrassa, joka koostuu mikrosirusta ja antennista, muodostaen RFID-tunnisteen. Tunniste kommunikoi RFID-lukijan kanssa. Lukija välittää EPC-numeron järjestelmälle, josta käytetään nimitystä Objekti nimipalvelin. Nimipalvelin kertoo tietojärjestelmälle, mistä löytää tietoa kyseisestä tuotteesta.


title: EPC

text: Physical Markup Language (PML), on ohjelmointikieli, jota käytetään määrittämään tietoa EPCglobal Networkin fyysisissä objekteissa.


title: EPC

text: Savant on ohjelmisto, joka toimii EPCglobal Networkin keskusjärjestelmänä. Savant hallinnoi ja siirtää tietoa siten, että se ei ylikuormita olemassa olevia yhtiöllisiä ja julkisiaverkkoja.


title: Otaviitti

text:
Otaviitti (CdCO) on harvinainen kadmiumkarbonaattimineraali. Se on rakenteellisesti yhtenevä kalsiitin kanssa.
Sen väri on valkoinen tai hieman kellertävä, se saattaa joistain kohdin olla hieman punertava tai keltaisen ruskea. Otaviitin kovuus on 3,5–4 Mohsin asteikolla ja ominaispaino on 5,03 g/cm³.


title: Otaviitti

text: Se löydettiin ensimmäistä kertaa 1906 Tsumebissa, Namibiassa.


title: Kanta-asiakasohjelma

text: Kanta-asiakasohjelma on erityisesti kuluttajille suunnatussa liiketoiminnassa esiintyvä markkinointikeino. Asioimalla tietyssä yrityksessä tai liikeketjussa asiakas voi saadaKanta-asiakasohjelmat ovat tavallisia mm. vähittäiskaupassa, lentoyhtiöissä, luottokorteissa ja pankki- ja vakuutuspalveluissa. Ohjelman avulla yritys pyrkii rakentamaan asiakkailleen kannustimia ostaa useammin tai enemmän.


title: Kanta-asiakasohjelma

text: Bonuspisteitä kerryttävissä ohjelmissa bonukset kertyvät kunkin ohjelman säännöissä mainitulla tavalla. Kertymä voi olla esimerkiksi tietty määrä pisteitä per käytetty euro tai lennetty kilometri tai jokin prosenttiosuus ostosten loppusummasta. Voidaan käyttää myös progressiivista bonustaulukkoa, jossa bonusprosentti nousee ostosmäärän kasvaessa. Eräissä kanta-asiakasohjelmissa asiakkaalle lähetetään alennukseen oikeuttavia kuponkeja, ns. bonusseteleitä. Bonusta vastaava rahasumma voidaan myös maksaa asiakkaan tilille tai esimerkiksi hyvittää seuraavassa laskussa tai tavarapalkintoina.


title: Kanta-asiakasohjelma

text: Kanta-asiakasohjelmaan liittyy usein kanta-asiakaskortti (usein myös bonuskortti tai asiakaskortti), muovikortti tai mobiilikortti, jonka ohjelmaan liittyvä asiakas saa esitettäväksi tehdessään ostoksia. Kortin avulla asiakas voidaan tunnistaa ja hänen ostoksensa rekisteröidä etujen myöntämistä varten.


title: Kanta-asiakasohjelma

text: Kanta-asiakaskortilla tehdyt ostokset tallentuvat usein kaupan tietojärjestelmään. Kauppaketjut voivat hyödyntää kerättyjä tietokantoja muun muassa markkinointitutkimuksessaan. Usein myös asiakaalla on mahdollisuus katsella omia ostostietojaan esimerkiksi www-sivun kautta.


title: Kanta-asiakasohjelma

text: Suomalaisista kotitalouksista 80 prosentilla on ainakin yksi kaupan kanta-asiakaskortti, yli 50 prosentilla vähintään kaksi. Keskon K-ryhmän "K-Plussa-kortin" ja S-ryhmän "S-Etukortin" yhteinen markkinaosuus kanta-asiakaskorteista on 80 prosenttia. K-Plussa-kortteja on yli 3,8 miljoonaa lähes 2,2 miljoonassa taloudessa. S-kauppojen asiakasomistajia on yli kaksi miljoonaa.


title: Kanta-asiakasohjelma

text: Kolmas laaja kanta-asiakasohjelma on ollut Tradekan ja Suomen Lähikaupan YkkösBonus. YkkösBonus korvattiin Pins-ohjelmalla vuonna 2014. Tuolloin YkkösBonus-ohjelmassa oli noin miljoona korttia. Vuoden 2015 keväällä Pins-ohjelmaan kuului 1,2 miljoonaa jäsentä.


title: Kanta-asiakasohjelma

text: Kesko on muokannut omaa K-plussajärjestelmäänsä yhä enemmän jälkeenpäin maksettavista bonushyvityksistä kohti heti kassalla saatavia hinta-alennuksia. S-ryhmä lanseerasi kuluttajien S-Etukortin rinnalle yritysasiakkalle "S-Yrityskortin" (myöh. "S-Business"). Kaikilla kolmella päivittäistavarakaupan ympärille syntyneellä kanta-asiakasjärjestelmällä on omien liikkeiden lisäksi myös ulkopuolisia bonuskumppaneita, joista tehdyistä ostoksista kertyy asianomaisen kortin sääntöjen mukaista etua. Hallituksen valmistelema kilpailulain muutos saattaa kuitenkin tehdä bonuskumppanit kielletyiksi ja aiheuttaa muita rajoituksia kaupan kanta-asiakasjärjestelmiin.


title: Kanta-asiakasohjelma

text: Kanta-asiakaskortit ja -ohjelmat ovat levinneet kauppaketjuista muun muassa finanssipalveluihin kuten pankkeihin ja vakuutusyhtiöihin sekä apteekkeihin, jopa kirpputoreille. Verkko-ostoksia varten on syntynyt niin ikään oma kanta-asiakasohjelma Ostohyvitys.fi, jonka avulla voi kerätä bonusta nettikaupoista ja esimerkiksi lento- ja hotellivaraustapalveluista.


title: Kanta-asiakasohjelma

text: Suomessa kauppaketjujen kanta-asiakasohjelmia on arvosteltu muun muassa kalleudesta ja siitä, että ne kohtelevat erilaisia ruokakuntia eri tavoin. Eniten hyötyvät autoilevat lapsiperheet, vähiten yksineläjät vaikka miten keskittäisivät vähäiset hankintansa. Suomalaista ruokaliiketoimintaa kirjassaan "Suomalainen ruokalasku" (Siltala 2011) ruotinut toimittaja Seppo Konttinen kritisoi myös sitä, että ketjut investoivat asiakasohjelmista saatuja voittoja ulkomaille, etenkin Venäjälle ja Baltian maihin.


title: Kanta-asiakasohjelma

text: Kanta-asiakaskorttiin voi liittyä maksukortti, tavallisesti joko luotto- tai pankkikortti. Tällä asiakas voi maksaa ostoksensa liikkeestä. Kanta-asiakkuuteen voi liittyä tili, jolle voi tallettaa rahaa ja jota käytetään kanta-asiakaskortin avulla. Asiakas saattaa saada ostoksistaan lisäalennusta, jos maksaa ne kanta-asiakaskortin maksuominaisuudella.


title: Kanta-asiakasohjelma

text: Suomessa mm. K-ryhmän Plussakortin, S-ryhmän S-Etukortin, Pins-kortin ja Stockmannin kanta-asiakaskortin voi liittää maksukorttiin. Sama koskee Finnairin kanta-asiakaskorttia.


title: Kanta-asiakasohjelma

text: Useat toimijat ovat siirtyneet perinteisen muovikortin sijaan käyttämään matkapuhelimessa olevia kanta-asiakaskortteja. Näiden korttien toiminnallisuudet ovat pääsääntöisesti samat kuin muovikorttien. Lisäksi puhelimessa olevissa mobiilikorteissa on yleensä dynaamisesti toimivat edut ja/tai linkkejä eri mobiilisivustoihin.


title: Kanta-asiakasohjelma

text: Ennen nykyisiä asiakkaiden ostotietoja tallentavia tietojärjestelmiä asiakkaiden ostomäärästä palkittiin keräilymerkeillä, joita sai ostosten yhteydessä liimattavaksi erityisiin vihkoihin. Kun vihko oli täynnä, se vastasi arvoltaan tiettyä summaa jonka voi käyttää ostoksiin. Suomessa yksi viimeisiä ja tunnetuimpia keräilymerkkejä olivat T-ryhmän Kukkura-ruokakauppojen Kukkuramerkit.


title: Winter Challenge

text: Winter Challenge on vuonna 1991 julkaistu Accoladen talviurheiluaiheinen tietokonepeli. Pelissä pelattavia talviurheilulajeja ovat pikaluistelu, maastohiihto, ampumahiihto, mäkihyppy, rattikelkkailu, ohjaskelkkailu, pujottelu ja syöksylasku. Lajeja on mahdollista pelata harjoitusmuodossa tai kilpailumuodossa, jonka ohjelmassa ovat kaikki lajit.


title: Vartalomaalaus

text: Vartalomaalaus eli body painting on ihon osittaista tai kokonaista maskeerausta ja koristelua. Vartalomaalaus on kehotaidetta, jossa iholle luodaan erilaisten värien, sapluunoiden ja muiden apuvälineiden avulla kuva halutusta aiheesta.


title: Vartalomaalaus

text: Tekniikassa pääasiallisena apuvälineenä käytetään ihomaaleja ja meikkejä, mutta kokonaisuutta luodessa apuna voidaan käyttää esimerkiksi irto-osia, koruja, vaatteita tai muuta rekvisiittaa. Vartalomaalausta tehdään perinteisesti siveltimillä ja sienillä, mutta myös kynäruiskua käytetään yleisesti. Joissakin määrittelyissä myös tatuoinnit ja hennatatuoinnit on luettu body painting -käsitteen alle.


title: Vartalomaalaus

text: Perinteinen vartalomaalauksen muoto on lasten kasvomaalaus. Näyttämö- ja teatterimaailmassa näyttelijät voidaan maskeerata näyttämään joltakin tietyltä näytelmän hahmolta. Vartalomaalausta voidaan käyttää myös muotinäytöksissä, mainoksissa, tapahtumissa ja messuilla sekä erilaisissa promootioissa. Iholle voidaan esimerkiksi maalata vaatteet, joita ei välttämättä erota oikeista ilman tarkempaa ja lähempää tarkastelua. Vartalomaalausta voidaan käyttää elementtinä myös taidevalokuvauksessa.


title: Paul Lillrank

text: Paul Martin Lillrank (s. 23. elokuuta 1955 Helsinki) on Aalto-yliopiston perustieteiden korkeakoulun tuotantotalouden (laadunohjaus ja palvelutuotanto) professori.


title: Paul Lillrank

text: Lillrank on aktiivinen keskustelija ja pamfletisti myös muilla aloilla.


title: Paul Lillrank

text: Lillrankin vanhemmat ovat psykiatrin erikoislääkäri Mika Lillrank ja psykologi Marianne Eklund. Hän valmistui ylioppilaaksi Hämeenlinnan lyseosta vuonna 1974. Hän aloitti teologian opinnot Helsingin yliopistossa, mutta siirtyi parin vuoden kuluttua valtiotieteelliseen tiedekuntaan, missä hän opiskeli sosiaalipolitiikkaa ja valtio-oppia. Hänen pro gradu -tutkielmansa "Vankeinhoidon varastomiehet : tutkimus Helsingin lääninvankilan vartijoista" (1979) käsitteli vankeinhoitoa kohteenaan vanginvartijat.


title: Paul Lillrank

text: Lillrank valmistui valtiotieteen kandidaatiksi 1979 ja lisensiaatiksi 1982. Hän teki tutkimusta Tokion Sophia-yliopistossa 1982–1986 ja Tokion tiedeyliopistossa 1986–1988 ja väitteli tohtoriksi Helsingin yliopistossa vuonna 1988. Lillrankin pääaineena oli taloustiede ja väitöksen aiheena olivat teollisuuden organisaatiot ja tuotantoprosessin organisointi laadun tuottamiseksi. Englanninkielisen väitöskirjan nimenä oli "Organization for continuous improvement: quality control circle activities in Japanese industry". Työn ohjaaja oli professori Noriaki Kano Science University of Tokyosta.


title: Paul Lillrank

text: Lillrank työskenteli opintojensa ohella Helsingin nuorisoaseman valvojana vuosina 1976–1979 ja oli vuosina 1980–1982 Helsingin yliopiston assistentti. Väiteltyään tohtoriksi hän työskenteli Boston Consulting Groupin konsulttina 1988–1992. Lillrank oli Tukholman kauppakorkeakoulun Japanin-tutkimuksen instituutin professori 1992–1996 ja toimi Teknillisen korkeakoulun tuotantotalouden osaston johtajana 1996–1998 ja 2002–2007. Vuodesta 1994 hän on ollut TKK:n laatujohtamisen ruotsinkielinen professori. Lillrank on ollut Tokion yliopiston ja Pariisin College des Ingenieursin vieraileva professori.


title: Paul Lillrank

text: Lillrank on toiminut muun muassa pohjoismaisten yliopistojen Intia-verkoston, Nordic Center in India (NCI):n hallituksessa.


title: Paul Lillrank

text: Lillrank on julkaissut paitsi oman alansa oppikirjoja ja tieteellisiä julkaisuja, myös paljon yleistajuisia esityksiä. Hän on toiminut muun muassa Hufvudstadsbladetin ja Suomen Kuvalehden kolumnistina, ja kommentoi aktiivisesti erilaisia yhteiskunnallisia ja taloudellisia ilmiöitä.


title: Paul Lillrank

text: Lillrankin tunnetuimpia julkaisuja lienee japanilaista laatuajattelua valottava kirja "Laatumaa" (1990). Lillrank on sittemmin julkaisuissaan paneutunut laatujohtamiseen myös muun muassa terveydenhuollossa.


title: Paul Lillrank

text: Maantieteilijä ja aluepolitiikan tutkija Sami Moision mukaan Lillrank edustaa aluepoliittisissa näkemyksissään ”territoriaalista ekonomismia”, jossa ”alueellisten erojen tasoittamiselle ei ole tilaa”. Moision mukaan "Lillrankin aluepoliittisessa katsantokannassa Suomen toiminnallinen alue koostuu Helsingin seudusta ja puolesta kymmenestä alueellisesta kasvumoottorista". "Ihmiset, jotka haluavat jäädä" Lillrankin "supistetun Suomen ulkopuolelle, voivat Lillrankin mukaan tehdä sen omalla vastuullaan ja omalla kustannuksellaan". Moision mukaan Lillrankin edustamassa territoriaalisessa ekonomismissa "valtio mielletään yrityksen kaltaisena yksikkönä", ja "on olemassa markkinoiden toimintaan liittyviä optimiolosuhteita, joita voidaan vääristää poliittisella toiminnalla".


title: Salarakkaat

text: Salarakkaat on Suomessa julkisuuden henkilöiden "salarakkaina" suuren yleisön tietoon tulleiden Martina Aitolehden ja Marika Fingerroosin muodostama lauluduo. Se julkaisi esikoissinglensä "Salarakas" vuoden 2005 heinäkuussa, mitä seurasi syksyllä kokopitkä albumi "Salarakkaat", joka sisältää 12 musiikkikappaletta.


title: Immunoglobuliini M

text: Immunoglobuliini M eli IgM on poikkeuksellinen immunoglobuliini: se on pentameerinen ja se pystyy kiinnittymään kymmeneen antigeenideterminanttiin. Yhden IgM-molekyylin kaikki kymmenen aktiivikohtaa ovat identtisiä, joten antigeenideterminanttienkin tulee olla identtisiä, mikä usein on asian laita mikrobien pinnalla.


title: Immunoglobuliini M

text: IgM pystyy neutraloimaan bakteerien toksiineja. Se ei pysty suoraan opsonoimaan mikrobeja mutta voi tehdä sen välillisesti käynnistämällä komplementin.


title: Immunoglobuliini M

text: IgM-vasta-aineita esiintyy runsaasti infektion alussa ja sen aikana. IgM-vasta-ainepitoisuuden määrityksellä voidaan selvittää onko infektio sairastettu äskettäin vai jo aikaisemmin. Jos infektio on sairastettu äskettäin, IgM-vasta-ainetasot ovat korkeat kyseiselle antigeenille, mutta jos infektio on sairastettu jo aiemmin, IgM-taso on matala ja IgG korkeampi.


title: Millennium Tower (Wien)

text: Millennium Tower on 202 metriä korkea pilvenpiirtäjä Wienissä Itävallassa. Rakennuksessa on 51 kerrosta ja se on valmistunut uutenavuonna 2002, josta se on saanut nimensäkin. Millennium Tower on Wienin ja Itävallan toiseksi korkein rakennus DC Tower 1:n jälkeen. Rakennus toimii sekä toimisto- että asuinrakennuksena.


title: Autokoulu

text: Autokoulu on koulu, jossa opetetaan kuljettamaan autoksi ja moottoripyöräksi luokiteltavia kulkuneuvoja liikenteessä itsenäisesti, sosiaalisesti, turvallisesti, joustavasti ja ekologisesti.


title: Autokoulu

text: Autokoulu koostuu itsenäisestä harjoittelusta ja teoriaopetuksesta sekä ajoharjoittelusta. Näiden jälkeen autokoulun oppilas suorittaa ns. kuljettajantutkinnon, joka koostuu teoria- ja ajokokeesta, jota aikaisemmin kutsuttiin insinööriajoksi. Ajotutkinnossa tutkinnonvastaanottaja arvioi ajosuorituksen ja antaa palautteen, jossa hän myös arvioi suorituksen hyväksytyksi tai hylätyksi. Hyväksytty suoritus on edellytys päästä itsenäisesti harjoittelemaan liikenteessä ja, että kokelas saa lyhytaikaisen ajokortin. Hylätty suoritus merkitsee lisätuntien ottamista autokoulussa ja ajokokeen uudelleenyrittämistä.


title: Autokoulu

text: Autokouluissa on eroteltu eri ajoneuvoluokkien ajon opetus. Autokoulut antavat opetusta A1-, A-, B-, BE-, C1-, C-, D1- ja D-luokissa, sekä tietyissä näiden yhdistelmissä kuten BC ja ABC, jolloin teoria- ja ajotuntien määrää voidaan vähentää päällekkäisistä oppisisällöistä johtuen.


title: Autokoulu

text: Autokouluopetusta on mahdollista saada myös varusmiespalveluksen aikana Puolustusvoimissa autonkuljettajan koulutushaaroissa eri aselajeissa tai osana ammatillista perustutkintoa Liikenteen turvallisuusviraston hyväksymässä ammatillisessa oppilaitoksessa.


title: Autokoulu

text: Vuonna 2013 voimaan tulleen ajokorttilain mukaan autokoulujen toimintaa ja opetusluvan nojalla tapahtuvaa kuljettajaopetusta valvoo Liikenteen turvallisuusvirasto, joka myöntää myös luvan autokoulun pitämiseen. Aikaisemman lainsäädännön mukaan autokoulujen valvojina toimivat paikalliset katsastusmiehet ja autokoululupien myöntäjinä lääninhallitukset.


title: Autokoulu

text: Ensimmäiset autot tulivat Suomeen tiettävästi jo 1800-luvun loppuvuosina, mutta kuljettajien ajotaitoa ja liikennesääntöjen – jotka annettiin yleensä kunnallisissa järjestyssäännöissä – tuntemusta ei tutkittu tuolloin millään tavoin. Varhaisin autojen rakennetta ja niillä ajamista käsittelevä teos oli maisteri Yrjö Weilinin vuonna 1906 suomeksi julkaisema "Automobiili ja sen hoito" Suomen ensimmäinen autokoulu mainitaan perustetun Turkuun vuonna 1912. Vielä 2000-luvun alussa oli toiminnassa useita 1920-luvun alkupuolella aloittaneita autokouluja. Määräykset kuljettajantutkinnosta annettiin eduskunnan vuonna 1922 hyväksymässä asetuksessa automobiililiikenteestä. Vuonna 1926 tuli voimaan ensimmäinen tieliikennelaki, jossa määrättiin, että opetusta moottoriajoneuvon kuljettamisessa sai antaa vain henkilö, jolla oli voimassa oleva ajokortti ja asianmukainen, erityisen tutkintolautakunnan myöntämä opetuslupa. Asetus moottoriajoneuvoliikenteestä vuodelta 1929 sisälsi yksityiskohtaiset määräykset ajo-opetuksesta ja kuljettajantutkinnosta sekä autokoulujen toiminnan valvonnasta, oppilaskirjanpidosta, opetustiloista ja -välineistä. Samasta vuodesta lähtien liikenneopettajien pätevyysvaatimukseksi tuli opettajakurssin ja -tutkinnon suorittaminen Ammattienedistämislaitoksessa. Nämä määräykset säilyivät pitkälti samanlaisina 1980-luvulle saakka.